De Siris: Νοεμβρίου 2013\nΜε την ονομασία Στηλιτικά, φέρονται διάφορα πολιτικά επεισόδια που συνέβησαν στην Αθήνα το 1875, με προπηλακισμούς βουλευτών, λόγω παρατεινόμενων συνταγματικών παραβάσεων κατά τη λήψη αποφάσεων στη Βουλή, χωρίς δηλαδή την απαιτούμενη απαρτία. Οι δε κυβερνητικοί βουλευτές που συμμετείχαν σ΄ αυτές τις συνεδριάσεις αποκαλούνταν στηλίτες.\nΣυγκεκριμένα κατά την ΣΤ΄ Βουλευτική Περίοδο και ειδικότερα στις 4 Φεβρουαρίου του 1874 μετά την παραίτηση της κυβέρνησης του Ε. Δεληγιώργη που είχε μόλις 20 ημέρες βίο, κλήθηκε ν΄ αναλάβει ο κομματάρχης Δημήτριος Βούλγαρης, ο επιλεγόμενος "τζουμπές", που είχε πλειοψηφήσει, ο οποίος και σχημάτισε κυβέρνηση στις 9 Φεβρουαρίου. Επελθούσης όμως διαφωνίας μεταξύ αυτού και των άλλων αρχηγών κομμάτων αναγκάσθηκε να παραιτηθεί. Επειδή όμως δεν κατέστη τότε δυνατόν να σχηματιστεί κυβέρνηση παρέμεινε ο ίδιος στην εξουσία όπου και διέλυσε τη Βουλή. Στις 25 Ιουλίου συνήλθε η νέα Βουλή όπου η μεν πλειοψηφία αποτελούνταν από οπαδούς του Βούλγαρη πλην όμως δεν συγκροτούσαν την απαραίτητη απαρτία για νομοθετικό έργο. Κατά το άρθρο 56 του τότε Συντάγματος επί συνόλου 190 βουλευτών απαρτία λογίζονταν η παρουσία τουλάχιστον 96 βουλευτών. Οι δε προσκείμενοι βουλευτές στον Βούλγαρη ήταν μόνο 85.\nΟ Όσκαρ Ουάιλντ, γεννήθηκε στις 16 Οκτωβρίου 1854 και πέθανε στις 30 Νοεμβρίου 1900, ήταν ποιητής, δραματουργός, μυθιστοριογράφος και κριτικός.\nΟ Ζακ Σιράκ γεννήθηκε στο Παρίσι στις 29 Νοεμβρίου 1932, είναι Γάλλος πολιτικός και πρώην Πρόεδρος της Γαλλικής Δημοκρατίας. Φοίτησε στην «Εθνική Σχολή Διοίκησης» (École nationale d'administration - ENA), ξεκίνησε την καριέρα του ως υπάλληλος στο Ελεγκτικό Συνέδριο.\nΕκλέχθηκε βουλευτής με το κόμμα UDR για πρώτη φορά το 1967, έγινε γραμματέας του κράτους το 1968, υπουργός για τις Επαφές με τη Βουλή το 1971, της Γεωργίας το 1972, των Εσωτερικών το 1974. Την ίδια εποχή στις προεδρικές εκλογές έπαιξε σημαντικό ρόλο υπέρ του Βαλερί Ζισκάρ Ντ' Εστέν, στον οποίο εξασφάλισε ένα στήριγμα ενός σταθερού μέρους του κόμματος του Σαρλ ντε Γκωλ. Αυτό τον ανακήρυξε πρωθυπουργό. Ερχόμενος σε ρήξη με τον πρόεδρο, ο Σιράκ άφησε την κυβέρνηση το 1976. Το Δεκέμβριο του ίδιου χρόνου, για να σταθεροποιήσει τις θέσεις του κόμματος του Ντε Γκωλ προχώρησε στην επανίδρυση μετατρέποντας το παλιό UDR του Ντε Γκωλ σε Rassemblement pour La republique, του οποίου έγινε πρόεδρος.\nΤο Δεκέμβριο του 2011 κρίθηκε ένοχος για τις κατηγορίες: Υπεξαίρεση δημόσιου χρήματος, κατάχρηση εμπιστοσύνης, παράνομη οικοιοποίηση συμφερόντων, πράξεις οι οποίες διαπράχθηκαν, κατά τη γαλλική δικαιοσύνη, κατά τη διάρκεια της θητείας του ως δήμαρχος του Παρισιού την περίοδο 1990 - 95 και ενώ κατείχε τη θέση του ηγέτη του κόμματος RPR.\nΟ Ράιαν Γκιγκς είναι Ουαλός ποδοσφαιριστής γεννήθηκε στις 29 Νοεμβρίου 1973 στο Κάρντιφ της Ουαλίας αγωνίζεται στην Μάντσεστερ Γιουνάιτεντ και ήταν διεθνής την Εθνική Ουαλίας.\nΟ Ράιαν Γκιγκς στα επτά του, μετακόμισε απο το Κάρντιφ της Ουαλίας οικογενειακώς στο Σάλφορντ του Μάντσεστερ. Στην αρχή, τα παιδιά στο σχολείο τον κορόιδευαν για την προφορά του. Σιγά σιγά προσαρμόστηκε και απέκτησε τη χαρακτηριστική βόρεια προφορά της περιοχής. Σήμερα, δηλώνει περήφανος Ουαλός, αλλά και βέρος Μανκούνιαν.Ο πατέρας του, παίκτης του ράγκμπι με καταγωγή από τη Σιέρα Λεόνε, τον πήγαινε από μικρό στο Ολντ Τράφορντ, όπου κόλλησε το μικρόβιο. Βρέθηκε να προπονείται στις ακαδημίες της συμπολίτισσας Μάντσεστερ Σίτι, αλλά εμφανιζόταν με φανέλα της Γιουνάιτεντ και τον κοιτούσαν με μισό μάτι.Οι άνθρωποι του Άλεξ Φέργκιουσον τον είδαν, ο πονηρός Σκοτσέζος δεν έχασε την ευκαιρία και τον πήρε στους Κόκκινους μόλις έκλεισε τα 14.\nΟ Γκιγκς έγινε επαγγελματίας στις 29 Νοεμβρίου 1990 στα 17α γενέθλια του.Έκανε την πρώτη του εμφάνιση σε ένα παιχνίδι πρωταθλήματος εναντίον της Έβερτον. Πέτυχε το πρώτο του γκολ στο πρώτο παιχνίδι που αγωνίστηκε ως βασικός σε μια νίκη 1-0 στο ντέρμπι του Μάντσεστερ , στις 4 Μαΐου 1991,εναντίον της Μάντσεστερ Σίτι. Οι συγκρίσεις με το θρύλο της Γιουνάιτεντ Τζορτζ Μπεστ δεν άργησαν, αλλά ο Ράιαν κατάφερε να ξεχωρίσει με τη δική του προσωπικότητα. Έγινε αναπόσπαστο μέλος της πρώτης ομάδας στην αρχή της σεζόν 1991-92 και παραμένει έως σήμερα.\nΓεννημένος στο Κάρντιφ από Ουαλούς γονείς. Ο Γκιγκς έχει εκπροσωπήσει την Ουαλία σε διεθνές επίπεδο.Φόρεσε την φανέλα της Ουαλίας συνολικά 64 φορές πετυχαίνοντα 12 γκολ από το 1991 έως το 2007 όταν και αποχώρησε .\nΟ Παναγιώτης Βαρώτσος γεννήθηκε στις 28 Νοεμβρίου 1947 στην Πάτρα και είναι Έλληνας φυσικός. Αποφοίτησε από το Φυσικό Τμήμα του Πανεπιστημίου Αθηνών, όπου έγινε διδάκτωρ φυσικής το 1973, υφηγητής το 1977 και από το 1986 είναι καθηγητής στον τομέα της Φυσικής Στερεάς Κατάστασης. Μετεκπαιδεύτηκε σε Γερμανία, Γαλλία και ΗΠΑ.\nΈργο - Δημοσιεύσεις\nΤο 1995 τιμήθηκε με το Διεθνές Βραβείο Ωνάση για το περιβάλλον. Ἐχει επίσης βραβευθεί από την Ακαδημία Αθηνών (1978) και το Εμπειρίκιο Ίδρυμα (1986).\nΟ Μικέλης (Μιχαήλ) Γ. Άβλιχος ήταν Έλληνας σατιρικός ποιητής. Γεννήθηκε από εύπορους γονείς (Γεώργιος Άβλιχος του Θεοδώρου και Ειρήνη Κουρούκλη του Σπυρίδωνος) στο Ληξούρι της Κεφαλονιάς στις 18 Μαρτίου 1844 και σπούδασε στο εκεί Πετρίτσειο Γυμνάσιο και μετά στην Ελβετία στο Πανεπιστήμιο της Βέρνης, όπου και ήλθε σε επαφή με τον αναρχισμό και τις ιδέες του Μιχαήλ Μπακούνιν. Έζησε κάποια χρόνια στο Παρίσι, την Ζυρίχη και την Βενετία. Όταν το 1872 επέστρεψε στην πατρίδα του, συνέχισε και συμπλήρωσε την ποίηση του συμπατριώτη του Ανδρέα Λασκαράτου, εστιάζοντας την λεπτή ειρωνεία του στον αγώνα κατά της κοινωνικής αδικίας, της θρησκοληψίας, της πλουτοκρατίας και του πολέμου.\nΗ Αναστασία Κελεσίδου είναι πρώην αθλήτρια της δισκοβολίας. Γεννήθηκε στις 28 Νοεμβρίου 1972 στο Αμβούργο, Υπήρξε μία από τις κορυφαίες και πιο σταθερές Ελληνίδες αθλήτριες με επιτυχίες και συνεχή παρουσία στο βάθρο σε 6 μεγάλες διοργανώσεις από το 1999 έως το 2004.\nΗ Κελεσίδου έδειξε δείγματα των δυνατοτήτων της από μικρή ηλικία. Το 1994 ήταν 2η στο Πανευρωπαϊκό Πρωτάθλημα Νέων, ενώ ένα χρόνο αργότερα στην πρώτη της συμμετοχή σε μεγάλη διοργάνωση ήταν 11η στο παγκόσμιο πρωτάθλημα στίβου της Στοκχόλμης. Το 1997 ήταν 1η μεσογειονίκης, ενώ το 1998 περιορίστηκε στην 7η θέση στο Ευρωπαϊκό Πρωτάθλημα Στίβου 1998 στη Βουδαπέστη με βολή στα 62,95μ.\nΚατέκτησε το πρώτο της μετάλλιο σε μεγάλη διοργάνωση μία χρονιά αργότερα στο Παγκόσμιο Πρωτάθλημα Στίβου 1999 στη Σεβίλλη, όπου ήταν 2η με βολή στα 66,05μ..\nΤην επόμενη χρονιά, πήγε στο Σίδνεϋ για τους Ολυμπιακούς Αγώνες του 2000, ως ένα από τα φαβορί, και δικαίωσε τον τίτλο αυτό καθώς κατέκτησε το αργυρό μετάλλιο και τη 2η θέση στο αγώνισμα αυτό. Η επόμενη μεγάλη διοργάνωση ήταν το Παγκόσμιο Πρωτάθλημα Στίβου 2001 στο Έντμοντον όπου κατέλαβε την 3η θέση μετά την αφαίρεση του μεταλλίου από τη νικήτρια για χρήση αναβολικών ουσιών με βολή στα 65,52μ.\nΗ Τασούλα που έψαχνε επιτέλους τη νίκη αγωνίστηκε στο Ευρωπαϊκό Πρωτάθλημα Στίβου 2002 στο Μόναχο όπου τελικά κατέλαβε για άλλη μια φορά την 3η θέση με επίδοση στα 63,92μ., 39 εκατοστά πίσω από τη νικήτρια Κατερίνα Βόγγολη.\nΣτο Παγκόσμιο Πρωτάθλημα Στίβου 2003 στο Παρίσι κατέκτησε την 2η θέση και το αργυρό μετάλλιο, με καλύτερη βολή στα 67,13μ., μπροστά αυτή τη φορά από την άλλη Ελληνίδα δισκοβόλο, Κατερίνα Βόγγολη.\nΜετά από τόσες 2ες και 3ες θέσεις σε μεγάλες διοργανώσεις η Τασούλα Κελεσίδου αναζητούσε το χρυσό μετάλιο στους Ολυμπιακούς Αγωνες του 2004 στην Αθήνα, κάτι που φάνταζε εφικτό αν λάβει κανείς υπόψη τις επιδόσεις εκείνη τη χρονιά (67,03μ). Πέρασε πανηγυρικά στον τελικό και με βολή στα 66,68μ. προηγούνταν μέχρι την 5η προσπάθεια, αλλά τελικά για άλλη μια φορά κατέκτησε το αργυρό μετάλλιο, δεύτερο σε διοργάνωση Ολυμπιακών Αγώνων.\nΜετά από 2 Ολυμπιακά μετάλλια, 3 Παγκόσμια και ένα Ευρωπαϊκό η Τασούλα Κελεσίδου αποφάσισε να αποσυρθεί από τον αθλητισμό.\nΗ εξέλιξή της Αναστασίας Κελεσίδου στα χρόνια των επιτυχιών :\n1998 : 66,18μ.\n1999 : 67,70μ. (ατομικό ρεκόρ)\n2000 : 67,12μ.\n2001 : 65,52μ.\n2002 : 65,08μ.\n2003 : 67,14.\n2004 : 67,03μ.\nΟ Βασίλειος Ζαχάρωφ ή Βασίλειος Ζαχαρίου γεννήθηκε στις 6 Οκτωβρίου 1849 και πέθανε στις 27 Νοεμβρίου 1936, ήταν Έλληνας μεγαλοεπιχειρηματίας, έμπορος όπλων αλλά και ευεργέτης των αρχών του 20ού αιώνα που διαδραμάτισε σημαντικό παρασκηνιακό ρόλο στην τότε ευρωπαϊκή πολιτική σε βαθμό τέτοιο ώστε να χαρακτηριστεί ο "μυστηριώδης άνθρωπος της Ευρώπης", ή ο "μυστηριώδης Έλληνας".\nΓέννηση - επίθετο\nΌταν αργότερα ο θείος του υπαναχώρησε στη καταβολή των υποσχομένων ποσοστών επί των κερδών τότε ο ίδιος ο Βασίλειος αφαίρεσε από το ταμείο τα προβλεπόμενα ποσοστά του και αναχώρησε για την Αγγλία, όταν και συνελήφθει εκεί, λίγο αργότερα από την αστυνομία με την κατηγορία, σύμφωνα με την μήνυση, του καταχραστή. Μετά όμως από πολύμηνη προφυλάκιση και ενώ οδηγούταν στο δικαστήριο βρήκε μέσα στο παλτό του την επιστολή του θείου του, η οποία και αποτέλεσε τη τελευταία στιγμή το τεκμήριο της αθώωσής του, (την εκδοχή αυτή υποστήριζε ο Ζαχάρωφ αργότερα όπου και την επιβεβαίωνε ο βαθύπλουτος Έλληνας Στέφανος Σκουλούδης, ο μετέπειτα πρωθυπουργός της Ελλάδας, που σημειωτέον θεωρείται και ο κύριος συντελεστής της μετέπειτα σταδιοδρομίας του Ζαχάρωφ).\nΣυνέχεια των παραπάνω και παρά την έστω άδικη κράτησή του ο Ζαχάρωφ εγκατέλειψε την Αγγλία και αναζητώντας νέα τύχη ήλθε, το 1876, στην Ελλάδα, όπου και εγκαταστάθηκε στην Αθήνα. Τόσο η γλωσσομάθειά του όσο και οι ευγενικοί του τρόποι και η άψογη και επιμελημένη εμφάνισή του, του άνοιγαν τις πόρτες. Από τους πρώτους επιχειρηματίες με τους οποίους και γνωρίστηκε ο 27ετής Ζαχάρωφ ήταν και ο Κωνσταντινουπολίτης επιχειρηματίας και διπλωμάτης, 38χρονος τότε, Στέφανος Σκουλούδης. Δεν άργησε όμως να φθάσει η φήμη της προηγούμενης κατηγορίας περί καταχραστού με συνέπεια σχεδόν όλοι οι μέχρι τότε φίλοι του να πάψουν τις επαφές μαζί του, εκτός του Σκουλούδη που τον συμπαθούσε ιδιαίτερα. Το γεγονός αυτό όμως ανάγκασε τον Ζαχάρωφ να εγκαταλείψει την Αθήνα και να επιστρέψει στην Αγγλία.\nΌταν σε πολύ λίγο καιρό αργότερα φονεύθηκε στην Αθήνα από φρουρό κάποιος Καναδός διαρήκτης κατά την απόδρασή του από τις φυλακές, κάποια εφημερίδα έγραψε ότι ο εν λόγω δραπέτης ήταν ο Ζαχάρωφ. Αυτή η είδηση επανέφερε τον Ζαχάρωφ στην Αθήνα αφενός για ν΄ αποδείξει ότι είναι ζωντανός και αφετέρου να τιμωρήσει τον εκούσιο ή ακούσιο συκοφάντη του που κηλίδωνε άδικα το όνομά του.\nΗ χρονική συγκυρία ήταν ιδανική για πωλήσεις όπλων, μετά τη Συνθήκη του Βερολίνου το 1878. Μετά τη συγχώνευση των εταιριών Nordenfelt και Maxim, ο Ζαχάρωφ δούλευε πλέον με ποσοστά επί των πωλήσεων. Ο Ελληνοτουρκικός πόλεμος του 1897, ο πόλεμος Ιαπωνίας - Κίνας και οι ευρωπαϊκοί πόλεμοι στην Αφρική ήταν ευκαιρίες, τις οποίες ο Ζαχάρωφ εκμεταλλεύτηκε στο έπακρο και οι οποίες του επέφεραν τεράστια κέρδη, αλλά και γνωριμίες σε διπλωματικούς και στρατιωτικούς κύκλους. Η τακτική πωλήσεων που ακολουθούσε ήταν εξαιρετικά έξυπνη. Πούλησε στην Ελλάδα υποβρύχιο Nordenfelt, παρουσίασε κατόπιν την αγορά αυτή στην Τουρκία ως απειλή και τις πούλησε δύο. Απευθύνθηκε, τέλος στη Ρωσία και, δημιουργώντας την εντύπωση θαλάσσιου υπερεξοπλισμού νότια της Μαύρης Θάλασσας, πούλησε και σε αυτήν άλλα δύο.\nΣτο ξέσπασμα του Α΄ Παγκοσμίου Πολέμου, ο Ζαχάρωφ κατείχε ήδη εφημερίδα (Excelsior), Τράπεζα (Union Parisienne), αλλά και πρακτορείο τύπου στην Ελλάδα. Μέσω αυτού προπαγάνδισε στο έπακρο την έξοδο της Ελλάδας από την ουδετερότητα και την είσοδό της στον πόλεμο στο πλευρό των συμμάχων. Κατά τη διάρκεια του πολέμου, όπως και νωρίτερα στους Βαλκανικούς Πολέμους, υποστήριξε την Ελλάδα με δάνεια, δωρεάν πολεμικό υλικό, αλλά και αναλαμβάνοντας την υποχρέωση να χορηγεί στην Ελλάδα 2,5 εκατομμύρια δολλάρια για όσο διάστημα παρέμενε στον πόλεμο. Οι Times του Λονδίνου υπολογίζουν τη συνεισφορά του προς τους συμμάχους σε 50 εκατομμύρια στερλίνες, κανείς δεν μπορεί όμως να υπολογίσει τα κέρδη που αποκόμισε από τον πόλεμο αυτό.\nΜετά τη λήξη του Α΄ Παγκοσμίου Πολέμου, ο Ζαχάρωφ λέγεται ότι υποστήριξε το Βενιζέλο στη Μικρασιατική εκστρατεία. Αναμείχθηκε επίσης με τη βιομηχανία πετρελαίου, αλλά και με τα ναυπηγεία και τα καζίνο. Χάρη στην προσωπική του γνωριμία με τον Πρίγκηπα Λουδοβίκο Β΄ του Μονακό, αγόρασε το υπό πτώχευση καζίνο της χώρας και κατάφερε να το κάνει πάλι κερδοφόρο.\nΑποκαλούνταν «έμπορος του θανάτου» και «μυστήριο της Ευρώπης» και το όνομά του προκαλούσε δέος. Παρά ταύτα, η Γαλλία του απένειμε το παράσημο του ανώτερου ταξιάρχη της Λεγεώνας της Τιμής και η Μεγάλη Βρετανία τον έχρισε ιππότη του Μεγαλόσταυρου του Τάγματος του Μπαθ (γι' αυτό και αποκαλούνταν Sir Basil).\nχορηγίες προς το Ινστιτούτο Παστέρ, που ιδρύθηκε με δική του πρωτοβουλία\nανάθεση αντισεισμικής μελέτης και στήσιμο νέων κατοικιών για τους σεσμοπαθείς της Κορίνθου\nενίσχυση της ελληνορθόδοξης κοινότητας Παρισίων\nίδρυση έδρας Αεροπορίας στο Πανεπιστήμιο της Αγίας Πετρούπολης\nανέγερση πολεμικού νοσοκομείου στην πόλη Biarritz στη νοτιοδυτική Γαλλία\nχρηματοδότηση έδρας Γαλλικής Λογοτεχνίας που ιδρύθηκε με δική του πρωτοβουλία στην Οξφόρδη και αγγλικής στη Σορβόννη\nΟ Βασίλης Κ. Ξανθόπουλος γεννήθηκε στη Δράμα το 1951 και πέθανε στο Ηράκλειο στις 27 Νοεμβρίου 1990, ήταν Έλληνας φυσικομαθηματικός, από τους κορυφαίους ειδικούς στη Γενική Θεωρία της Σχετικότητας.\nΓεννήθηκε στη Δράμα το 1951, αποφοίτησε από το Γυμνάσιο Αρρένων Δράμας το 1969, σπούδασε Μαθηματικά στο Αριστοτέλειο Πανεπιστήμιο Θεσσαλονίκης, από όπου αποφοίτησε με άριστα το 1973, και έπειτα ακολούθησε μεταπτυχιακές σπουδές στο Πανεπιστήμιο του Σικάγου. Εκεί υπήρξε μαθητής του μεγάλου Σουμπραμανιάν Τσαντρασεκάρ (βραβείο Nobel Φυσικής 1983), γνωστού από το ομώνυμο Όριο Chandrasekhar, και πήρε μάστερ το 1976 και το διδακτορικό του στη Φυσική το 1978. Δίδαξε και εργάστηκε ως ερευνητής στα πανεπιστήμια των ΗΠΑ Μοντάνα, Σύρακιουζ, Χάρβαρντ και Σικάγου καθώς επίσης, στο Ινστιτούτο Μαξ Πλανκ στη Γερμανία και στο Πανεπιστήμιο Θεσσαλονίκης. Από το 1983 και μέχρι τον θάνατό του ο Βασίλης Ξανθόπουλος ήταν καθηγητής στο Τμήμα Φυσικής του Πανεπιστημίου Κρήτης, όπου διετέλεσε και πρόεδρος τμήματος (1987-90) σε ηλικία μόλις 35 ετών.\nΗ έρευνα και η διδασκαλία του Βασίλη Ξανθόπουλου διακόπηκαν πρόωρα, όταν δολοφονήθηκε στις 27 Νοεμβρίου 1990 την ώρα που δίδασκε τη χρήση ηλεκτρονικών υπολογιστών για την εκτέλεση πολύπλοκων αλγεβρικών υπολογισμών, σε αίθουσα τερματικών του κεντρικού Η/Υ του Πανεπιστημίου Κρήτης. Στην ίδια επίθεση δολοφονήθηκε και ο Στέφανος Πνευματικός, ενώ τραυματίσθηκε σοβαρά στο χέρι ο καθηγητής του ΑΠΘ Σωτήριος Περσίδης. Η σπάνια αυτή τραγωδία είχε συνταράξει τότε την ελληνική κοινωνία. Ο δολοφόνος, μεταπτυχιακός φοιτητής Γ. Πετροδασκαλάκης, δεν συνελήφθη ποτέ και στις 9 Ιουλίου 1991 το σώμα του βρέθηκε κρεμασμένο από ένα δένδρο 500 μέτρα από το εκκλησάκι του Αγίου Πνεύματος στα όρια νομών Λασιθίου και Ηρακλείου από το βοσκό Γεώργιο Τρευλάκη: είχε αυτοκτονήσει. Ο συνάδελφος του Ξανθόπουλου, Κρητικός φυσικός και γνωστός συγγραφέας Γιώργος Γραμματικάκης ξεκίνησε από τότε εκστρατεία ευαισθητοποίησης για το ζήτημα της οπλοκατοχής στην Κρήτη. Επίσης, ο καθηγητής Γιώργος Γιατρομανωλάκης έγραψε ένα είδος μυθιστορήματος εμπνευσμένο από το γεγονός.\nΣυνεισέφερε στη μελέτη των συγκρουόμενων επίπεδων βαρυτικών κυμάτων. Μαζί με τον Τσαντρασεκάρ ανακάλυψαν μία ακριβή λύση για τη σύγκρουση αυτή, κατά την οποία τα βαρυτικά κύματα αλληλεπιδρούν μη γραμμικά και δημιουργούν στη ζώνη αλληλεπιδράσεως μια καμπυλωμένη περιοχή του χωροχρόνου που είναι τοπικώς ισομετρική προς το Κενό Kerr. Η λύση αυτή ονομάζεται σήμερα «λύση Chandrasekhar-Ξανθόπουλου για συγκρουόμενο επιπεδο κύμα». Επίσης, ασχολήθηκε με θέματα Μαθηματικής Φυσικής, ιδίως σχετιζόμενα με την επίλυση μη γραμμικών διαφορικών εξισώσεων που βέβαια χρειάζονται πολύ στη Γενική Σχετικότητα. Συνέγραψε πάνω από 50 πρωτότυπες ερευνητικές εργασίες και το μικρό εκλαϊκευτικό βιβλίο «Περί αστέρων και Συμπάντων» (Πανεπ.Εκδόσεις Κρήτης, 1η έκδ. 1986, 8η έκδ.2004). Μέχρι τον θάνατό του συνεργαζόταν επιστημονικά και συνδεόταν φιλικά με τον Τσαντρασεκάρ, ο οποίος τον είχε επισκεφθεί στην Κρήτη αρκετές φορές. Ο Ξανθόπουλος υπήρξε και πολύ καλός πανεπιστημιακός Δάσκαλος, με εξαιρετικά μεγάλη μεταδοτικότητα.\nΤιμές εις μνήμη\nΠρος τιμή του Βασίλη Ξανθόπουλου το μεγάλο αμφιθέατρο της Φυσικομαθηματικής Σχολής του Πανεπιστημίου Κρήτης ονομάσθηκε «Αμφιθέατρο Βασίλη Ξανθόπουλου». Επίσης, καθιερώθηκε να προκηρύσσεται κάθε χρόνο από το Ίδρυμα Τεχνολογίας και Έρευνας «Βραβείο Εξαίρετης Πανεπιστημιακής Διδασκαλίας Β. Ξανθόπουλου - Σ. Πνευματικού» στη μνήμη τους, η απονομή του οποίου γίνεται από τον Πρόεδρο της Ελληνικής Δημοκρατίας. Εκτός από αυτό το βραβείο, που δίνεται σε Έλληνες επιστήμονες ανεξαρτήτως ειδικότητας και ηλικίας, υπάρχει και το διεθνές "Xanthopoulos Award", θεσμοθετημένο επίσης από το Ίδρυμα Τεχνολογίας και Έρευνας και απονεμόμενο μία φορά κάθε τρία χρόνια από την General Relativity and Gravitation Society σε επιστήμονα κάτω των 40 ετών που έχει «εξέχουσα (κατά προτίμηση θεωρητική) συνεισφορά στο πεδίο της βαρυτικής Φυσικής». Το βραβείο αυτό, που συνοδεύεται από χρηματικό ποσό περίπου 10.000 δολαρίων ΗΠΑ, έχει απονεμηθεί μέχρι σήμερα στους Δημήτριο Χριστοδούλου, Gary Horowitz και Carlo Rovelli. Προς τιμή του Βασίλη Ξανθόπουλου το αμφιθέατρο του 1ου Γεν. Λυκείου Δράμας ονομάσθηκε «Αμφιθέατρο Βασίλη Ξανθόπουλου». Επίσης στο Αστεροσκοπείο του Αριστοτελείου Πανεπιστημίου Θεσσαλονίκης μία αίθουσα ονομάσθηκε "Αίθουσα Βασίλη Ξανθόπουλου".\nΔιαγωνισμός Βασίλη Ξανθόπουλου\nΚάθε άνοιξη, από το 1992 και μετά, διοργανώνεται στη Δράμα και στο σχολείο που αποφοίτησε ο Βασίλης ξανθόπουλος, στο 1ο ΓΕΛ Δράμας, διαγωνισμός στη φυσική και τα μαθηματικά για τους μαθητές λυκείου του νομού Δράμας. Ο διαγωνισμός διενεργείται με ευθύνη του Συλλόγου Θετικών Επιστημόνων Δράμας.\nΟ Μπρους Λη ή Μπρους Λη Σιου-Λουνγκ, ήταν ένας Κινεζοαμερικανός καλλιτέχνης των πολεμικών τεχνών και ηθοποιός. Δημιούργησε τη μοντέρνα μαχητική τέχνη Jeet Kune Do. Από πολλούς θεωρείται ο μεγαλύτερος ηθοποιός πολεμικών τεχνών στον 20ό αιώνα και παρά το γεγονός ότι έκανε λίγες ταινίες, καταγράφηκε στη συνείδηση των θαυμαστών του ως είδωλο.\nΓεννήθηκε στο Σαν Φρανσίσκο της Καλιφόρνια στις 27 Νοεμβρίου 1940 και απεβίωσε στις 20 Ιουλίου 1973. Υπήρξε ηθοποιός, δάσκαλος πολεμικών τεχνών και συγγραφέας. Λόγω της εργασίας του πατέρα του, πέρασε τα παιδικά του χρόνια στο Χονγκ Κονγκ . Από πολύ μικρή ηλικία έπαιζε σε δραματικές ταινίες μεγάλου μήκους. Παράλληλα, μελετούσε πολεμικές τέχνες και λάμβανε μέρος σε σχολικούς αγώνες Wing Chun και πυγμαχίας. Ακόμα, όπως ο ίδιος παραδέχτηκε αργότερα, τα βράδια έπαιζε ξύλο με γειτονικές συμμορίες από την ηλικία των 11 χρόνων. Στα 18 του χρόνια μετακόμισε στην Αμερική για σπουδές πάνω στη φιλοσοφία, εξασκώντας ταυτοχρόνως και το Κουνγκ Φου. Στο Πανεπιστήμιο του Σιάτλ γνώρισε τη μετέπειτα σύζυγό του Λίντα, με την οποία απέκτησε δύο παιδιά. Σε μια επίδειξη πολεμικών τεχνών στην Καλιφόρνια, το ταλέντο και το μοναδικό στυλ του έγινε αντιληπτό από έναν διάσημο κομμωτή του Χόλιγουντ, ο οποίος μίλησε για τον Λη σε έναν παραγωγό ταινιών. Τελικά, ο Λη υπέγραψε πενταετές συμβόλαιο για την τηλεόραση, πρωταγωνιστώντας στη σειρά «The Green Hornet». O Λη κατάλαβε ότι η μεγάλη του αγάπη ήταν η ηθοποιία και έτσι δημιούργησε στο Χονγκ Κονγκ μια δική του εταιρεία παραγωγής. Η πρώτη του ταινία " Το Μεγάλο Αφεντικό" κατέρριψε κάθε ρεκόρ σε πωλήσεις μόλις σε τρεις ημέρες. Ακολούθησαν οι επίσης επιτυχημένες παραγωγές του : «Ματωμένες γροθιές του Καράτε (1972), «Ο κίτρινος πράκτωρ εναντίον της Μαφίας» (1972) και «Ο κίτρινος πράκτωρ του Χονγκ Κονγκ» (1973). Ο παγκοσμίου φήμης αθλητής των πολεμικών τεχνών ίδρυσε το 1967 ένα σύστημα πολεμικών τεχνών το Jeet Kune Do, έναν συνδυασμό Wing Chun και πυγμαχίας, ιδρύοντας τρεις σχολές πολεμικών τεχνών.\nΗ επίσημη εκδοχή θανάτου του Μπρους Λη αναφέρει ότι βρέθηκε νεκρός στο δωμάτιο του ξενοδοχείου που διέμενε, στις 20 Ιουλίου 1973. Αιτία θανάτου ήταν εγκεφαλικό οίδημα, έπειτα από αλλεργία που παρουσίασε σε φάρμακο για τον πονοκέφαλο, που του είχε χορηγήσει μια ηθοποιός από το Χονγκ Κονγκ. Άλλη ανεπίσημη εκδοχή αναφέρει, ότι πέθανε στη διάρκεια των γυρισμάτων της τελευταίας του ταινίας όταν σε μια σκηνή που υποτίθεται ότι θα τον πυροβολούσαν, κάποιος άλλαξε την ψεύτικη σφαίρα με αληθινή. Ο λόγος που πίστευαν ότι έγινε κάτι τέτοιο ήταν επειδή όπως ακουγόταν τότε υπήρχαν πολλοί που τους ενοχλούσε η δόξα και η φήμη που είχε δημιουργήσει ο Μπρους Λη. Επίσης λένε ότι και ο γιος του πέθανε με τον ίδιο ακριβώς τρόπο κ´ αυτός από σφαίρα στα γυρίσματα της δικής του ταινίας. Ο θάνατος του Μπρους Λη, την περίοδο μάλιστα της μέγιστης ακμής του, συνέβη υπό αρκετά παράξενες συνθήκες, οι οποίες ακόμη και σήμερα συνεχίζουν να τροφοδοτούν διάφορα σενάρια συνωμοσίας. Ένα από αυτά κάνει λόγο για δολοφονία από μαφιόζους του Χονγκ Κονγκ γιατί ο Λη αρνήθηκε να τους πληρώσει χρήματα για προστασία. Πάντως πολύς κόσμος πιστεύει ότι τον σκότωσαν επειδή μέσα από τις ταινίες του αποκάλυπτε μυστικά των πανάρχαιων ασιατικών πολεμικών τεχνών. Μία τρίτη θεωρία αναφέρει ότι ο άσος των πολεμικών τεχνών πέθανε από λήψη υπερβολικής ποσότητας ναρκωτικών. Κάποιοι μίλησαν για «δαίμονες» και διαβολικά πνεύματα που προκάλεσαν την εξόντωσή του, ενώ άλλοι πίστευαν ότι ήταν καταραμένος. Η θεωρία της «κατάρας του Μπρους Λη» ενισχύθηκε ακόμη περισσότερο με τον θάνατο του γιου του Μπράντον, στα γυρίσματα της ταινίας «Το Κοράκι», το 1993. Στην πραγματικότητα κανείς δεν μπορεί να είναι απόλυτα βέβαιος για τον τρόπο του θανάτου του, ο οποίος τον βρήκε στα 32 του χρόνια. Η ταφή του Λη έγινε στο κοιμητήριο της λίμνης του Σηάτλ.\n1971- The Big Boss\n1972- Fist of Fury\n1972 -Way of the Dragon\n1973 -Enter the Dragon\n1978- Game of Death (ενώθηκε με μερικές σκηνές που παίχτηκαν λίγο πριν το θάνατό του)\n2011- The resurrection of Bruce Lee\nΗ εικονογράφηση του Αγίου Στυλιανού\nΗ ιαματική θαυματουργία του Αγίου πέρασε και στην εικαστική απόδοση του αγίου: σε βυζαντινές και κυρίως μεταβυζαντινές εικόνες παρουσιάζεται ως γέροντας που κρατά με το αριστερό του χέρι σπαργανομένο βρέφος και με το δεξί ειλητάριο στο οποίο αναγράφεται, ΠΑΙΔΩΝ ΦΥΛΑΞ ΠΕΦΥΚΑ (ΑΛΛΑ) ΘΕΟΥ ΤΟ ΔΩΡΟΝ\nΟ Γιώργος Τζαβέλλας, γεννήθηκε στις 26 Νοεμβρίου 1987, είναι Έλληνας διεθνής ποδοσφαιριστής του Π.Α.Ο.Κ., ο οποίος αγωνίζεται στη θέση του αριστερού οπισθοφύλακα (μπακ).\nΟ Γιώργος Τζαβέλλας γεννήθηκε στην Αθήνα και μεγάλωσε στο Βύρωνα. Ξεκίνησε το ποδόσφαιρο στις μικρές ομάδες της Δόξας Βύρωνα, από όπου μετακινήθηκε στην Τερψιθέα στα 16 του χρόνια. Την περίοδο 2005-2006, ως παίκτης της Τερψιθέας, αγωνίστηκε στο πρωτάθλημα της Δ΄ Εθνικής. Λίγους μήνες αργότερα, τον Ιούνιο του 2006, ήταν πλέον στην Α' Εθνική με την νεοφώτιστη Κέρκυρα.\nΜε την Κέρκυρα έκανε ντεμπούτο στις 10 Σεπτεμβρίου 2006, δυο μήνες πριν κλείσει τα 19 του χρόνια, στο ματς Κέρκυρα - Λάρισα (0-0). Στο τέλος της περιόδου 2006-2007 η Κέρκυρα υποβιβάστηκε στη Β΄ Εθνική και με το τέλος του πρωταθλήματος, ήρθε πρόταση μεταγραφής από την Α.Ε.Κ.. Υπήρξε συμφωνία μεταξύ των δύο ομάδων αλλά χωρίς να επικυρωθεί ποτέ με συμβόλαιο.\nΤον Ιανουάριο του 2008 έγινε η μεταγραφή του στον Πανιώνιο έναντι 200.000 ευρώ με τους "κυανέρυθρους" να επενδύουν πάνω του ένα μέρος από τα χρήματα που πήραν την ίδια μεταγραφική περίοδο για την παραχώρηση του Νίκου Σπυρόπουλου στον Παναθηναϊκό. Στην ομάδα της Νέας Σμύρνης αγωνίστηκε 2,5 περιόδους, έχοντας 41 συμμετοχές και 2 τέρματα. Ειδικά την περίοδο 2009-2010 ήταν αναντικατάστατος και αναδείχθηκε πρώτος παίκτης του πρωταθλήματος στις ασίστ.\nΣτις 4 Ιουνίου 2010 υπέγραψε τριετές συμβόλαιο με την Άιντραχτ Φρανκφούρτης και την περίοδο 2010-2011 αγωνίστηκε στην Μπουντεσλίγκα, με την μεταγραφή του να κοστίζει 1,2 εκατομμύρια ευρώ.\nΤον Ιανουάριο του 2012 παραχωρήθηκε δανεικός στη Μονακό, από την οποία αποκτήθηκε το καλοκαίρι του 2012 με μεταγραφή.\nΣτις 28 Αυγούστου 2013 έμεινε ελεύθερος από την ομάδα του Πριγκηπάτου και λίγες ημέρες αργότερα υπέγραψε στον Π.Α.Ο.Κ.\nΤην περίοδο 2005-2006, ως παίκτης της Τερψιθέας, κλήθηκε στην Εθνική Ελπίδων, λίγο πριν κλείσει τα 18 του χρόνια, με την οποία αγωνίστηκε συνολικά 8 φορές.\nΤο Νοέμβριο του 2009 κλήθηκε για πρώτη φορά στην Εθνική Ανδρών για τον επαναληπτικό αγώνα μπαράζ της Ελλάδας με την Ουκρανία που διεξήχθη στις 18 Νοεμβρίου στο Ντόνετσκ, χωρίς να αγωνιστεί. Ο Ότο Ρεχάγκελ τον κάλεσε ξανά για τον φιλικό αγώνα προετοιμασίας με τη Σενεγάλη στις 3 Μαρτίου 2010 και συμμετείχε στην προετοιμασία για το Παγκόσμιο Κύπελλο Ποδοσφαίρου 2010, αποκλείστηκε όμως από την τελική 23άδα που πήγε στη Νότια Αφρική.\nΤο ντεμπούτο του με την Ελλάδα πραγματοποιήθηκε στις 7 Σεπτεμβρίου 2010 στον εκτός έδρας αγώνα για τα προκριματικά του Euro 2012 με την Κροατία (0-0), στον οποίο υπήρξε από τους διακριθέντες.\nΟ Ευγένιος Ιονέσκο γεννήθηκε στις 26 Νοεμβρίου 1909 και πέθανε στις 28 Μαρτίου 1994, ήταν Ρουμάνος θεατρικός συγγραφέας, από τους επιφανέστερους εκπροσώπους του Θεάτρου του παραλόγου. Αν κι έγραψε στη γαλλική γλώσσα, θεωρείται από τους πιο αξιόλογους ανθρώπους της διανόησης της Ρουμανίας. Στα έργα του, ο Ιονέσκο διακωμωδεί τις πιο κοινότοπες καταστάσεις, ενώ απεικονίζει τη μοναξιά του ανθρώπου και την ασημαντότητα της ύπαρξής του.\nΟ Ιονέσκο γεννήθηκε στις 26 Νοεμβρίου 1909 στη Σλάτινα της Ρουμανίας από Ρουμάνο πατέρα και Ρουμάνα-Γαλλίδα μητέρα. Πέρασε την παιδική του ηλικία στη Γαλλία, αλλά επέστρεψε στη Ρουμανία με τον πατέρα του το 1925, μετά το διαζύγιο των γονιών του. Μετά τις σπουδές του στο κολλέγιο, σπούδασε Γαλλική λογοτεχνία στο Πανεπιστήμιο του Βουκουρεστίου από το 1928 ως το 1933 και έγινε καθηγητής της γαλλικής γλώσσας.\nTo 1936 ο Ιονέσκο παντρεύτηκε τη Ροντίκα Μπουριλεάνου. Απέκτησαν μια κόρη κι επέστρεψαν στη Γαλλία το 1938, ώστε ο Ιονέσκο να τελειώσει τη διδακτορική του διατριβή. Το ξέσπασμα του Β΄ Παγκοσμίου Πολέμου το 1939 τον βρήκε στη Γαλλία. Παρέμεινε στη Μασσαλία κατά τη διάρκεια του πολέμου και τελικά εγκαταστάθηκε με την οικογένειά του στο Παρίσι μετά την απελευθέρωσή του, το 1944.\nΟ Ιονέσκο έγινε μέλος της Γαλλικής Ακαδημίας το 1970, ενώ κέρδισε πολυάριθμα βραβεία και τιμητικές διακρίσεις. Πέθανε στις 28 Μαρτίου 1994.\nΌπως κι ο Σάμιουελ Μπέκετ, ο Ιονέσκο εμφανίστηκε σχετικά αργά στο θέατρο, καθώς το πρώτο του έργο, "Η Φαλακρή Τραγουδίστρια", γράφτηκε το 1948 και παρουσιάστηκε για πρώτη φορά το 1950 με τον αγγλικό τίτλο "The Bald Soprano".\nΠρώιμα μονόπρακτα έργα\nΚύρια περίοδος θεατρικών έργων\nΤο 1959, παρουσιάζεται το έργο του Δολοφόνος χωρίς αμοιβή, όπου πρωταγωνιστεί για πρώτη φορά ο κεντρικός του ήρωας, Μπερανζέ, ο οποίος εμφανίζεται σε μια σειρά έργων του Ιονέσκο (Ρινόκερος, Ο βασιλιάς πεθαίνει, Ο πεζός στον αέρα).\nΟ Μπερανζέ αποτελεί μια σχεδόν αυτοβιογραφική φιγούρα, η οποία εκφράζει την απορία και την αγωνία του Ιονέσκο για την παράδοξη πραγματικότητα. Είναι κωμικός κι αφελής, κερδίζοντας έτσι τη συμπάθεια του κοινού. Στο Δολοφόνο χωρίς αμοιβή, συναντά το Θάνατο με τη φιγούρα ενός εκτελεστή. Στο Ρινόκερο, παρατηρεί τους φίλους του να προσβάλλονται από τον ιό της "ρινοκερίτιδας" και να μεταμορφώνονται σε ρινόκεροι, παραμένοντας στο τέλος μόνος ενάντια σε αυτό το κύμα κομφορμισμού. Σε αυτό το έργο, ο Ιονέσκο εκφράζει την απέχθειά του για τον ιδεολογικό κομφορμισμό, εμπνεόμενος από την άνοδο του φασισμού τη δεκαετία του '30. Στο έργο Ο βασιλιάς πεθαίνει, παρουσιάζεται ως ο Βασιλιάς Μπερανζέ Α', μια καθημερινή φιγούρα που παλεύει να συμβιβαστεί με το θάνατό του.\nΌπως ο Μπέρναρντ Σω κι ο Μπέρτολτ Μπρεχτ, ο Ιονέσκο συνέβαλε στο θέατρο με διάφορες θεωρητικές μελέτες, κυρίως απόπειρες να διορθώσει τους κριτικούς που είχαν παρεξηγήσει το έργο του κι έτσι επηρέαζαν εσφαλμένα το κοινό.\nElegii pentru fiinte mici (στα ρουμανικά, 1931)\nLa cantatrice chauve (Η Φαλακρή Τραγουδίστρια, 1948)\nLa Leçon (Το Μάθημα, 1951)\nLes Chaises (Οι Καρέκλες, 1952)\nVictimes du devoir (Θύματα του καθήκοντος, 1953)\nAmédée ou Comment s'en débarrasser (Αμεδαίος ή Πώς να τον ξεφορτωθούμε, 1954)\nLe Nouveau Locataire (Ο Καινούριος Νοικάρης, 1955)\nTueur sans gages (Δολοφόνος χωρίς αμοιβή, (1958)\nRhinoceros (Ρινόκερος, 1959)\nLe Roi se meurt (Ο βασιλιάς πεθαίνει, 1962)\nLe Piéton de l'air (Ο πεζός στον αέρα, 1963)\nLa Soif et la faim (Η δίψα και η πείνα, 1964)\nΔοκίμια και θεωρητικές μελέτες\nΝουβέλες και ιστορίες\nΔιασκευές σε όπερα και λιμπρέττα\nLe Maître (1962)\nΗ Φαλακρή Τραγουδίστρια : Γ.Πρωτοπαπάς ("Δωδώνη")\nΡινόκερος : Γ.Πρωτοπαπάς ("Δωδώνη")\nΗ δίψα και η πείνα : Γ.Πρωτοπαπάς ("Δωδώνη")\nδιηγήματα : Μέλπω Αξιώτη ("Κέδρος")


ΘΕΜΑ [Ομιλία] ΟΜΙΛΙΑ ΤΟΥ ΒΟΥΛΕΥΤΗ ΜΕΣΣΗΝΙΑΣ ΤΟΥ ΠΑΣΟΚ κ. Δ. ΚΟΥΣΕΛΑ ΣΤΗ ΒΟΥΛΗ, ΓΙΑ ΤΗΝ ΠΟΡΕΙΑ ΔΙΑΧΕΙΡΙΣΗΣ ΤΟΥ Γ ΚΠΣ\nΟΜΙΛΙΑ ΤΟΥ ΒΟΥΛΕΥΤΗ ΜΕΣΣΗΝΙΑΣ ΤΟΥ ΠΑΣΟΚ κ. Δ. ΚΟΥΣΕΛΑ ΣΤΗ ΒΟΥΛΗ,\nΓΙΑ ΤΗΝ ΠΟΡΕΙΑ ΔΙΑΧΕΙΡΙΣΗΣ ΤΟΥ Γ ΚΠΣ\nΗ υλοποίηση του Γ’ ΚΠΣ είναι άλλη μια απόδειξη της ανικανότητας της Ν.Δ. να διαχειριστεί ένα πρόγραμμα που στόχευε να βοηθήσει αποφασιστικά την ανάπτυξη της χώρας και ιδιαίτερα της περιφέρειας.\nΑποδεικνύεται σήμερα πως το μόνο που ήξερε να κάνει καλά η Ν.Δ. ήταν υπονόμευση και ισοπεδωτική κριτική, όχι να συμβάλει δημιουργικά στο να πάει ο τόπος μας μπροστά.\nΠως μπορεί να ερμηνεύσει κανείς διαφορετικά το γεγονός της τελμάτωσης και του αδιεξόδου, στο οποίο η Κυβέρνηση οδήγησε την υλοποίηση του μεγαλύτερου αναπτυξιακού προγράμματος για τη χώρα, του Γ’ ΚΠΣ;\nΤα στοιχεία μιλάνε από μόνα τους. Η υπογραφή συμβάσεων στο δεκάμηνο του 2004 αντί να αυξηθεί, αφού βρισκόμαστε σε προχωρημένο στάδιο ωρίμανσης, μειώθηκε κατά 27%. Σήμερα οι νομικές δεσμεύσεις ανέρχονται στο 56% του προϋπολογισμού των έργων. Έχουμε μπροστά μας μόνο ένα χρόνο, μέχρι το τέλος του 2006. Σ’ αυτό το χρόνο, πρέπει να δεσμευτεί το υπόλοιπο 44%. Πως θα γίνει αυτό, όταν το 2005 οι συμβάσεις αυξήθηκαν μόλις κατά 2,5% του συνολικού προϋπολογισμού;\nΠέρα από τα παραπάνω, το Εθνικό Πρόγραμμα, που αφορά έργα κυρίως στην Περιφέρεια, έργα Νομαρχιακής και Τοπικής αυτοδιοίκησης, έχει περικοπεί, με αποτέλεσμα να γίνονται ελάχιστα έργα από τους Δήμους και από τις Νομαρχίες και οι θέσεις απασχόλησης να μειώνονται δραστικά.\nΓια τα έργα αυτά το 2005 προβλέπεται να διατεθούν 2.300 εκατομμύρια Ευρώ, δηλαδή λιγότερα από το 2003.\nΜέχρι την 1/8/2005 είχαν διατεθεί μόνο 1.170 εκατ. Ευρώ για πληρωμές έργων του Εθνικού Προγράμματος. Αποτέλεσμα αυτής της πολιτικής είναι να μην ολοκληρώνονται έργα που ξεκίνησαν τα προηγούμενα έτη, αλλά και να προγραμματίζονται ελάχιστα νέα έργα.\nΧαρακτηριστικό παράδειγμα η πορεία του Γ ΚΠΣ στην Περιφέρεια Πελοποννήσου, που παρουσιάζει χαμηλή απορροφητικότητα (από τις χαμηλότερες της χώρας), με πολλά προβλήματα. Καμιά βελτίωση δεν επιτεύχθηκε από την Κυβέρνηση. Αντίθετα, η δραστική μείωση των πόρων του Προγράμματος Δημοσίων Επενδύσεων το 2005 «έκοψε τα πόδια» και στην υλοποίηση του Γ’ ΚΠΣ και στην αναγκαία ουσιαστική ενίσχυση των επενδύσεων και των υποδομών στην Περιφέρεια, ενώ τίποτα δεν δείχνει πως θα υπάρξει βελτίωση στο άμεσο μέλλον.\nΌσο για τα νέα έργα που εντάχθηκαν στο Γ’ ΚΠΣ, το συνολικό ύψος των κονδυλίων τους για ολόκληρη την Περιφέρεια ήταν εξαιρετικά ανεπαρκές για να καλύψει το αναπτυξιακό έλλειμμα της Περιφέρειας Πελοποννήσου. Δεκάδες έργα, απαραίτητα για την ανάπτυξη της Μεσσηνίας και της Πελοποννήσου, έμειναν στα αζήτητα… Είναι χαρακτηριστικό ότι το ποσοστό κάλυψης του ΠΕΠ Πελοποννήσου είναι μόλις 26%.\nΓια παράδειγμα, στη Μεσσηνία, όπου το πρόβλημα του νομαρχιακού οδικού δικτύου είναι σοβαρό, δεν εντάχθηκαν πολλά αναγκαία έργα αναβάθμισης του οδικού δικτύου, τα περισσότερα των οποίων είχαν στο παρελθόν αξιολογηθεί θετικά. Επίσης έμειναν εκτός Γ’ ΚΠΣ πολλοί βιολογικοί καθαρισμοί, για τους οποίους υπήρχαν και μελέτες και προτάσεις, ενώ πολυάριθμα έργα των Δήμων για τα οποία η Περιφέρεια είχε δεσμευτεί, έμειναν εκτός.\nΕγκαλούμε την Κυβέρνηση για:\nτο σταμάτημα, για πάνω από ένα χρόνο, των προκηρύξεων μελετών και των δημοπρατήσεων νέων έργων, προκειμένου η κυβέρνηση να αντικαταστήσει τους Νόμους «περί αναθέσεως μελετών» και «περί εκτελέσεως δημοσίων έργων», ενώ τα Επιχειρησιακά Προγράμματα βρίσκονταν σε πλήρη εξέλιξη.\nτο πάγωμα, επίσης για πάνω από ένα χρόνο, των ιδιωτικών επενδύσεων οι οποίες συγχρηματοδοτούνται σε μεγάλο βαθμό από το Γ΄ΚΠΣ. Η χώρα έμεινε στην ουσία χωρίς Αναπτυξιακό Νόμο για ολόκληρο το 2004.\nτη μεγάλη καθυστέρηση στην εφαρμογή των αναγκαίων βελτιώσεων του συστήματος διαχείρισης του ΚΠΣ, που είχαν συμφωνηθεί από την προηγούμενη Κυβέρνηση με την Ευρωπαϊκή Επιτροπή.\nτην αδυναμία καταβολής της εθνικής συμμετοχής. Προτιμήσατε συνειδητά, κύριοι της Κυβέρνησης, να περιορίσετε τους αντίστοιχους πόρους του Προγράμματος Δημοσίων Επενδύσεων, αφήνοντας να χαθούν σημαντικά κονδύλια από το Γ ΚΠΣ, ώστε να εμφανίστε βελτιωμένο έλλειμμα στους Προϋπολογισμούς του 2005 και του 2006. Το Π.Δ.Ε. , αντί να αυξηθεί μειώνετε στα επίπεδα του 1997!\nΜπροστά στον κίνδυνο μεγαλύτερης απώλειας πόρων και προκειμένου να εμφανίσετε βελτιωμένα ποσοστά απορρόφησης, η Κυβέρνηση επέλεξε την εύκολη λύση των λογιστικών «τακτοποιήσεων».\nΠρος δόξα της σταυροφορίας που η Ν.Δ. είχε προεκλογικά αναλάβει κατά της «δημιουργικής λογιστικής» , το οικονομικό επιτελείο παίρνει έργα που είναι σε εξέλιξη ή που έχουν ήδη ολοκληρωθεί με εθνικούς πόρους του Προγράμματος Δημοσίων Eπενδύσεων (Π.Δ.Ε) και τα εντάσσει εκ των υστέρων στο Kοινοτικό Πλαίσιο Στήριξης.\n‘Ετσι, φθάνουμε στο σημείο έργα που είχαν ολοκληρωθεί ή δρομολογηθεί με εθνικούς πόρους (από την προηγούμενη κυβέρνηση...) να εμφανίζονται κατόπιν εορτής ως χρηματοδοτούμενα από το KΠΣ και να ενισχύουν τα αναιμικά ποσοστά απορρόφησης των κοινοτικών πόρων.\nTο σίγουρο όμως είναι πως η συγκεκριμένη «απορρόφηση της ήσσονος προσπάθειας» ισοδυναμεί ουσιαστικά με ακύρωση του πρόσθετου αναπτυξιακού αποτελέσματος του Γ’ KΠΣ,, αφού οι κοινοτικοί πόροι υποκαθίστανται στους εθνικούς, για να εξυπηρετηθεί μια καθαρά εισπρακτική λογική.\nΔεν είναι τυχαίο ότι και στο νέο Προϋπολογισμό, η λιτότητα στις Δημόσιες επενδύσεις συνεχίζεται και για το 2006, με εκ νέου μείωση κατά 250 εκατ. € του εθνικού σκέλους του Π.Δ.Ε.\nΜάλιστα, η πρόβλεψη για τη χρηματοδότηση του ΚΠΣ (6,1 δις €) υπολείπεται σημαντικά των ποσών που πρέπει να δαπανηθούν για να αποφευχθεί η απώλεια κοινοτικών πόρων. Είναι γνωστό ότι, για να απορροφηθούν οι πόροι του Γ΄ ΚΠΣ, τα έτη 2006-2007-2008 πρέπει να εγγραφούν αθροιστικά στο ΠΔΕ τουλάχιστον 24 δις € !\nΣτην πράξη, ο Προϋπολογισμός του 2006 ισοδυναμεί με ομολογία παραίτησης της Κυβέρνησης από την προσπάθεια αποφυγής απώλειας πόρων του Γ ΚΠΣ. Η Κυβέρνηση θυσιάζει και πάλι τους κοινοτικούς πόρους που με αγώνες εξασφάλισε η χώρα.\nΑυτό είναι το αποτέλεσμα των επιλογών της: αδιαφορία και έλλειψη συντονισμού του Γ ΚΠΣ, πρωτοφανείς καθυστερήσεις, εκτεταμένες αλλαγές στη Δημόσια Διοίκηση, πειραματισμοί με τη νομοθεσία δημοσίων έργων, πάγωμα για μεγάλο διάστημα του αναπτυξιακού νόμου.\nΑν στα παραπάνω προσθέσουμε και το ψαλίδισμα στην καταβολή της εθνικής συμμετοχής, που επέλεξε για να κλείσει τις μαύρες τρύπες της αποτυχημένης δημοσιονομικής της πολιτικής, έχουμε ολοκληρωμένη εικόνα για το που οδηγεί, και στο θέμα αυτό, η Κυβέρνηση τη χώρα.


Ανακοίνωση του Ιατρικού Συλλόγου Γρεβενών | Grevenamedia.gr - 24 ώρες Τοπικές ειδήσεις Δυτ Μακεδονίας\n8 ώρες Τρίτη 20 Οκτωβρίου– Κάθε Μέρα- Όλες οι μικρές αγγελίες στην ΗΜΕΡΗΣΙΑ ΕΝΗΜΕΡΩΣΗ ΓΡΕΒΕΝΩΝ Τηλέφωνο Αγγελιών: 24620-80025\nΟ Ιατρικός Σύλλογος Γρεβενών, ως εκ του νόμου σύμβουλος της Πολιτείας, συναισθανόμενοις την κρισιμότητα των στιγμών και την ανάγκη να κερδίσουμε την δύσκολη μάχη που δίνουμε απέναντι σε έναν ιό ύπουλο και φονικό που μεταδίδεται εύκολα, χωρίς να έχουμε ακόμα στο οπλοστάσιό μας ολοκληρωμένη γνώση, επαρκή φαρμακευτική αγωγή και εμβόλιο, μπορούμε να βασιστούμε μόνο στην πρόληψη!\nΤο λιγότερο κοστοβόρο και το πλέον αποτελεσματικό μέσο!\n-Φορούμε μάσκα παντού όχι μόνο εκεί που επιβάλλεται!\n-Κρατάμε τις αποστάσεις.\n-πλένουμε συχνά τα χέρια\n-Βήχουμε μόνο στην καμπτική επιφάνεια του αγκώνα, όχι στο χέρια μας ή στον αέρα.\n-Αποφεύγομε να ακουμπάμε με τα χέρια πρόσωπο και μύτη.\n-Αποφεύγουμε χειραψίες, αγκαλιές και φιλιά στις κοινωνικές επαφές.\n-Αποφεύγομε τον συνωστισμό.\n-Αερίζουμε τους χώρους διαβίωσης και εργασίας.\n-Τηρούμε τις οδηγίες του ΕΟΔΥ (Εθνικού Οργανισμού Δημόσιας Υγείας)και των υπευθύνων Δημοσίων Αρχών.\n-Ευπαθείς ομάδες και άτομα άνω των 65 ετών να αποφεύγουν άσκοπες μετακινήσεις και συνωστισμούς.\nΜέχρι τώρα την καλή έκβαση τη διαμορφώσαμε μόνοι μας…\nΔεν χρειάζεται να τα αφήσουμε στην απευκταία… τύχη!\nΠρέπει να τον διαβούμε συντεταγμένα και με σχέδιο!\nΑδιαφορούμε ποιος θα καρπωθεί το μερίδιο της επιτυχίας…\nΜας ενδιαφέρει μόνο το να πετύχουμε!\nΝα βγούμε υγιείς και… όλοι ζωντανοί!\nΣτα πλαίσια των ανωτέρω επισημάνσεων και λαμβάνοντας υπόψη την επιδείνωση της πανδημίας με την πτώση της θερμοκρασίας σε συσχετισμό και με άλλα εποχικά νοσήματα, καλούμε:\nΤην Περιφερειακή και τοπική Αυτοδιοίκηση, τις Ελεγκτικές Αρχές να εντείνουν την εποπτεία και να εφαρμόσουν απαρέγκλιτα προς όλες τις κατευθύνσεις τις απορρέουσες εκ του νόμου αρμοδιότητες.\nΤους τοπικούς φορείς και θεσμικές δομές της κοινωνίας να ενημερώνουν τα μέλη τους για την αναγκαιότητα, την πλήρη και εντατική εφαρμογή των μέτρων.\nΚαλούμε κάθε συμπολίτισσα και συμπολίτη παρά την οποιαδήποτε κόπωση να συνεχίσουν να αντιμετωπίζουν με υπευθυνότητα -όπως έγινε μέχρι τωρα- τα μέτρα της Πολιτείας, γιατί μόνο έτσι θα βγούμε γρηγορότερα από τον σκοτεινό κύκλο της πανδημίας.\nΟ Ιατρικός Σύλλογος Γρεβενών θα είναι όπως πάντα αρωγός σε αυτή την προσπάθεια με υπευθυνότητα, σύνεση, ανιδιοτέλεια και επιστημονική πληρότητα.\nΠροηγούμενο Κέντρο Νεότητας Ι.Μ. Γρεβενών: Προσφορά Γραφικής Ύλης στα παιδιά της Καρδίτσας\nΕπόμενο Κορωνοϊός: 436 νέα κρούσματα, 6 θάνατοι – 3 κρούσματα στην Π.Ε. Γρεβενών, 5 στην Καστοριά, 18 στην Κοζάνη


Ο Κυριάκος Εμερζίδης έρχεται αύριο για να πάρει τον Πάμισο - NOTOSPORT\nΟ Κυριάκος Εμερζίδης έρχεται αύριο για να πάρει τον Πάμισο\nO Κυριάκος Εμερζίίδης είναι ο άνθρωπος που θέλει να πάρει τα ηνία του Παμίσου. Πρόκειται για επιχειρηματία από την Αθήνα, ο οποίος δεν έχει καμιά σχέση με τον Νομό της Μεσσηνίας, όμως αύριο θα βρίσκεται στην Μεσσήνη με σκοπό να αναλάβει την ομάδα του Παμίσου.\nΟπως είπε στον πρόεδρο των «πράσινων» Γιώργο Πετρουλάκη, ψάχνει μια ομάδα με ιστορία και δυναμική για να την βοηθήσει, ενώ χαρακτηρίζει αναπτυσσόμενο Νομό την Μεσσηνία, η οποία τον καλύπτει επιχειρηματικά. Στην Μεσσήνη υπάρχει αισιοδοξία για θετική έκβαση την υπόθεσης με τον Αθηναίο επιχειρηματία. Ο Πετρουλάκης μάλιστα δηλώνει ότι είναι η πιο σοβαρή πρόταση που του έχει γίνει ποτέ.\nΣήμερα το βράδυ λοιπόν θα γίνει έκτακτο διοικητικό συμβούλιο προκειμένου να γνωριστούν να μέλη της διοίκησης με τον Εμερζίδη και να τους παρουσιάσει τις απόψει και τα σχέδια του. Αν όλα πάνε καλά, αύριο θα ακολουθήσει συνέντευξη Τύπου, όπου θα παρουσιαστεί στον κόσμο ο νέος επενδυτής των «πράσινων».\nΠερισσότερα σε αυτή την κατηγορία: « Σύσκεψη του Δήμου με τα σωματεία για τα γήπεδα «Π. Μπαχράμης» και «Γ. Λουκαρέας» Ενίσχυση του ρόστερ της Εράνης με παιδιά από τη Νίκη Πλάτης »


Δεν είναι ούτε φοροκλέπτες, ούτε φοροδιαφεύγουν απόλυτα οι νησιώτες επιχειρηματίες | Η ΡΟΔΙΑΚΗ\nΔεν είναι ούτε φοροκλέπτες, ούτε φοροδιαφεύγουν απόλυτα οι νησιώτες επιχειρηματίες\nΗμερομηνία 19/05/17 22:20\nΣε παρέμβαση προς υπεράσπιση της υγιούς τουριστικής επιχειρηματικότητας στο Ν. Αιγαίο, προέβη ο βουλευτής Δωδεκανήσου Δημήτρης Γάκης στη συζήτηση για το πολυνομοσχέδιο του Υπουργείου Οικονομικών, χθες στη Βουλή.\nΑντιδρώντας άμεσα σε σημείο τοποθέτησης βουλευτή του ΣΥΡΙΖΑ σχετικά με την αύξηση των εσόδων για το 2016 στη Μύκονο, τη Σαντορίνη και τη Ρόδο, ο Δημήτρης Γάκης τεκμηριωμένα και δυναμικά διευκρίνισε:\n«Δεν θα αμφισβητήσω τα στοιχεία που ο κ. Τριανταφυλλίδης είπε για την αύξηση των εσόδων - 170% στα νησιά της Ρόδου, Μυκόνου και της Σαντορίνης.\nΠρέπει να διευκρινίσουμε, όμως, ότι αυτά είναι αποτέλεσμα της πολύ καλής τουριστικής περιόδου που είχαμε πέρυσι και δεύτερον, της κατάργησης των μειωμένων συντελεστών ΦΠΑ. Δεν είναι φοροκλέπτες, ούτε φοροδιαφεύγουν απόλυτα οι επιχειρηματίες στη Ρόδο, στη Σαντορίνη και στη Μύκονο», είπε ο βουλευτής Δωδεκανήσου, αποδίδοντας «τα του Καίσαρος τω Καίσαρι».


Νότης Μηταράκης στα Παραπολιτικά: Πλέον φεύγουν περισσότεροι μετανάστες από όσους έρχονται - News Freedom\nΑρχική Πολιτική Νότης Μηταράκης στα Παραπολιτικά: Πλέον φεύγουν περισσότεροι μετανάστες από όσους έρχονται\nΝότης Μηταράκης στα Παραπολιτικά: Πλέον φεύγουν περισσότεροι μετανάστες από όσους έρχονται\nΟ υπουργός Μετανάστευσης και Ασύλου αναλύει τα δεδομένα και το σχέδιο για το μεταναστευτικό ζήτημα\nΣυνολικά 1.908 παράνομοι μετανάστες, των οποίων η αίτηση ασύλου απορρίφθηκε, πρέπει να επιστρέψουν στην Τουρκία βάσει της Κοινής Δήλωσης του 2016, αλλά η Άγκυρα αρνείται να τους δεχτεί, όπως αποκαλύπτει στα «Π» ο υπουργός Μετανάστευσης και Ασύλου, Νότης Μηταράκης. Ο ίδιος υπογραμμίζει ότι η επέκταση του φράκτη στον Έβρο προχωράει, είτε η Ε.Ε χρηματοδοτήσει το έργο είτε όχι.\nΠόσοι αλλοδαποί βρίσκονται σήμερα στην Ελλάδα περιμένοντας να κριθεί η αίτηση ασύλου που έχουν κάνει;\nΣτη χώρα μας διαβιούν σε δομές φιλοξενίας και διαμερίσματα του προγράμματος «ΕΣΤΙΑ» 33.720 άτομα. Συνολικά, εκκρεμούν 45.000 αποφάσεις, που αναμένεται να εκκαθαριστούν εντός του 2022. Πρέπει να σας πω ότι η κυβέρνηση του ΣΥΡΙΖΑ μάς κληροδότησε 202.000 εκκρεμότητες. Χάρη σε τολμηρές νομοθετικές πρωτοβουλίες σχετικά με την απόδοση ασύλου και την πλήρη αναμόρφωση της διοικητικής πυραμίδας της, πλέον διαθέτουμε μία από τις πιο αποτελεσματικές Υπηρεσίες Ασύλου στην Ευρώπη. Δώσαμε έμφαση στην ψηφιακή τεχνολογία και στις νέες δομές. Δεν είναι τυχαίο ότι υπάρχουν πλέον κράτη στην Ευρώπη που θέλουν να ακολουθήσουν τα βήματά μας. Η χώρα μας ακολουθεί μια δίκαιη, αλλά αυστηρή μεταναστευτική πολιτική, που παρέχει διεθνή προστασία σε όσους πραγματικά το δικαιούνται και τη δυνατότητα επιστροφής σε όσους απορρίπτεται το αίτημά τους. Η δημιουργία των νέων, κλειστών, ελεγχόμενων δομών στα σημεία εισόδου της πατρίδας μας επιτρέπει να προσφέρουμε αξιοπρεπείς συνθήκες διαβίωσης σε όσους δικαιούνται διεθνή προστασία, αλλά και τους αναγκαίους όρους κράτησης και περιορισμού σε παράνομους μετανάστες.\nΤι θα γίνει με όσους έχει απορριφθεί η αίτησή τους, αλλά η Τουρκία αρνείται να τους δεχθεί πίσω, κατά παράβαση των συμφωνηθέντων;\nΕίναι σαφές ότι αναμένουμε από την Τουρκία να συμμορφωθεί με τις δεσμεύσεις της, όπως απορρέουν από την Κοινή Δήλωση της Ε.Ε. με τη γείτονα χώρα και περιλαμβάνουν την πρόληψη παράνομων αναχωρήσεων, καθώς και την επανεκκίνηση επιστροφών από τα ελληνικά νησιά στην Τουρκία χωρίς καμία καθυστέρηση. Εχουμε, θυμίζω, καταθέσει αίτημα για επιστροφές 1.908 παράτυπα εισελθόντων στη χώρα μας μεταναστών, το οποίο παραμένει αναπάντητο. Παράλληλα, όμως, διανοίγουμε -μέσω διπλωματικών πρωτοβουλιών- νέες διαδρομές επιστροφών, που μέχρι πρόσφατα δεν υπήρχαν ή παρέμεναν ανενεργές. Τη Δευτέρα πραγματοποιήσαμε αναγκαστική απέλαση 19 ατόμων προς το Μπαγκλαντές. Σε συνεργασία με τη Frontex, ήταν η πρώτη απέλαση που πραγματοποιήθηκε προς αυτήν τη χώρα από το 2016. Αλλωστε, το 1ο εντεκάμηνο του 2021 10.623 άτομα αναχώρησαν με προορισμό είτε την Ευρώπη είτε τρίτα κράτη μέσω των μηχανισμών απελάσεων, επιστροφών και μετεγκαταστάσεων υπηκόων τρίτων χωρών, ενώ στη χώρα μας αφίχθησαν 8.031 άτομα. Το ισοζύγιο αναχωρήσεων – αφίξεων παραμένει σταθερά θετικό. Έπειτα από πολλά χρόνια, κ. Παπαχλιμίντζο, φεύγουν από τη χώρα μας περισσότεροι από όσους έρχονται.\n«Δεν λύνονται τα προβλήματα υψώνοντας φράκτες», είπε ο Πάπας Φραγκίσκος κατά την επίσκεψή του στην Ελλάδα. Θα ήθελα το δικό σας σχόλιο για τη δήλωση αυτή και τον σχεδιασμό σας για τη χρηματοδότηση και κατασκευή νέου φράκτη στον Έβρο.\nΤα τελευταία χρόνια παρατηρείται εμφανής προσπάθεια «εργαλειοποίησης» του ανθρώπινου πόνου, με στόχο γεωπολιτικά και οικονομικά οφέλη. Το βιώσαμε ως Ε.Ε. το 2020 στον Εβρο και τα νησιά μας και το 2021 στα σύνορα με τη Λευκορωσία. Γεγονότα που αναπόφευκτα επηρεάζουν τον τρόπο με τον οποίο καλούμαστε να αντιμετωπίσουμε τη μεταναστευτική κρίση. Η χώρα μας έχει, συνεπώς, μια διττή υποχρέωση. Μια υποχρέωση συνταγματικής φύσεως προς τους πολίτες της, τους οποίους και καλείται να προστατεύσει απέναντι σε όποιον επιβουλεύεται τα εθνικά συμφέροντα. Αλλά και μια θεσμική υποχρέωση προς τα υπόλοιπα κράτη-μέλη να φυλάξει αποτελεσματικά τα ανατολικά σύνορα της ηπείρου, που είναι ταυτόχρονα ελληνικά και ευρωπαϊκά σύνορα. Και σε αυτό το ελάχιστο χρέος μας δεν θα κάνουμε εκπτώσεις. Προχωράμε, λοιπόν, στην επέκταση του φράκτη του Έβρου κατά 26 χιλιόμετρα και ενισχύουμε την αποτρεπτική δυνατότητα της χώρας έναντι των κυκλωμάτων των λαθροδιακινητών. Έχουμε υποβάλει αίτημα χρηματοδότησης προς την Ευρωπαϊκή Επιτροπή. Αν δεν εγκριθεί, θα αξιοποιήσουμε εθνικά κονδύλια. Όντως, το Μεταναστευτικό δεν λύνεται μόνο «υψώνοντας φράκτες». Θα ήταν ευχής έργο να υπάρξει μια συνολική πολιτική πρόληψης των αιτίων της μετανάστευσης και ισχυρή αλληλεγγύη ανάµεσα στα κράτη-µέλη της Ευρωπαϊκής Ένωσης. ∆εν µπορούµε να σηκώσουµε εµείς ένα δυσανάλογο βάρος, όπως την περίοδο 2015-19.\nΗ χώρα μας ακολουθεί μια δίκαιη, αλλά αυστηρή μεταναστευτική πολιτική, που παρέχει διεθνή προστασία σε όσους πραγματικά το δικαιούνται και τη δυνατότητα επιστροφής σε όσους απορρίπτεται το αίτημά τους\nΕγκαινιάσατε προ ηµερών την πρώτη ελεγχόµενη δοµή στην ηπειρωτική χώρα, στη Μαλακάσα. Πόσες ακόµα αντίστοιχες δοµές θα δηµιουργηθούν στην ηπειρωτική Ελλάδα και πόσες στα νησιά;\nΗ ολοκλήρωση του εθνικού συστήµατος αποτέλεσε πρωταρχικό στόχο της Εθνικής Στρατηγικής για το Μεταναστευτικό. Πρόκειται για µια προληπτική και ταυτοχρόνως ενεργητική θωράκιση της χώρας µας απέναντι στο απρόβλεπτο των µεταναστευτικών ροών. Σήµερα, έχουµε καταφέρει να θέσουµε σε λειτουργία τις νέες, κλειστές, ελεγχόµενες δοµές σε Σάµο, Κω, Λέρο. ∆οµές που αποτέλεσαν εστίες εγκωµίων από διεθνή Μέσα και οργανισµούς για τις εµφανώς βελτιωµένες συνθήκες διαβίωσης που προσφέρουν, σε σύγκριση µε τη Μόρια ή το Βαθύ, που είχαν καταστήσει τη χώρα στόχο συστηµατικών επιθέσεων. Πριν από λίγες ηµέρες, υπεγράφη η σχετική σύµβαση µε την ανάδοχο εταιρεία που θα ολοκληρώσει µέσα στο 2022 την κατασκευή των νέων ΚΕ∆ σε Λέσβο και Χίο, καθώς και την αναβάθµιση του ΚΥΤ Φυλακίου Έβρου. Στη Μαλακάσα εγκαινιάσαµε την πρώτη ελεγχόµενη δοµή της ηπειρωτικής Ελλάδας. Μια δοµή εναρµονισµένη µε τα ευρωπαϊκά πρότυπα του EASO, µε σύστηµα ελέγχου εισόδου/εξόδου, περίφραξη και οικίσκους που θα προσφέρουν σε διαµένοντες και εργαζοµένους της δοµής αξιοπρεπείς συνθήκες διαβίωσης και εργασίας. Μια δοµή που θα εγγυηθεί το αίσθηµα ασφαλείας σε διαµένοντες, εργαζοµένους και τοπική κοινωνία. Μια δοµή, κυρίως, που θα αποτελέσει το πρότυπο για τη µετατροπή σταδιακά όλων των υφιστάµενων δοµών της ενδοχώρας σε ελεγχόµενες.\nΔεν έχουμε απέναντί μας τους πρόσφυγες ή τους μετανάστες, αλλά τους λαθροδιακινητές και όσους εμμέσως ή αμέσως τους βοηθούν\nΥπάρχει πληθώρα καταγγελιών για τα λεγόµενα «pushbacks», τις απωθήσεις σκαφών µε πρόσφυγες και µετανάστες στο Ανατολικό Αιγαίο. Είναι όλες αβάσιµες;\nΗ Ελλάδα φυλάσσει αποτελεσµατικά τα σύνορά της, σε πλήρη συµµόρφωση µε το διεθνές και ευρωπαϊκό κεκτηµένο. Εδώ και χρόνια, στο Αιγαίο έχουµε σώσει χιλιάδες ζωές και θα συνεχίσουµε. Ο αριθµός των 28 µόλις αγνοούµενων και νεκρών µεταναστών το 2021 αποτελεί ιστορικό χαµηλό σε σύγκριση µε τα πέντε προηγούµενα χρόνια, και ιδίως το 2016, όταν οι απώλειες ήταν 436. Την ίδια στιγµή, η χώρα µας καταπολεµά τα κυκλώµατα λαθροδιακίνησης, που βγάζουν πολλά χρήµατα από τον ανθρώπινο πόνο και τη δυστυχία. Το έχω πει και θα το ξαναπώ. ∆εν έχουµε απέναντί µας τους πρόσφυγες ή τους µετανάστες, αλλά τους λαθροδιακινητές και όσους εµµέσως ή αµέσως τους βοηθούν. Είναι γνωστό ότι οι όποιες καταγγελίες αποτέλεσαν ήδη αντικείµενο ελέγχου από την Εθνική Αρχή ∆ιαφάνειας, στην οποία η κυβέρνηση έχει παραπέµψει υποθέσεις, µε τα αποτελέσµατα, µέχρι στιγµής, να µη δείχνουν κάποια παράβαση του ∆ιεθνούς και Ευρωπαϊκού ∆ικαίου. Αντιθέτως, όταν ζητήσαµε επισήµως τα στοιχεία της έρευνας από συγκεκριµένο µέσο ενηµέρωσης, ουδέποτε µας εστάλησαν. Γεγονός που επιτείνει την ανησυχία µας για συντονισµένες προσπάθειες υπονόµευσης της δράσης των ελληνικών Σωµάτων Ασφαλείας και της Frontex.\nΟι νεκροί από τον κοροναϊό στη χώρα µας ξεπέρασαν τους 20.000. Το ποσοστό των πλήρως εµβολιασµένων έχει φτάσει στο 66% του γενικού πληθυσµού. Είστε ικανοποιηµένος από την αντιµετώπιση της πανδηµίας από την κυβέρνηση; Η αξιωµατική αντιπολίτευση σας επιρρίπτει εγκληµατικές ευθύνες και ζητά πρόωρη προσφυγή στις κάλπες για να αποφασίσει ο λαός για την τύχη του.\nΑπό την πρώτη στιγµή, δίνουµε µάχη µε την πανδηµία, που οι µεταλλάξεις, αλλά και ο σηµαντικός αριθµός ανεµβολίαστων συνανθρώπων µας την καθιστούν πολύ δύσκολη. Υπάρχει παγκοσµίως αβεβαιότητα, η οποία έχει ενταθεί µε τη µετάλλαξη «Ο». Ενισχύουµε το Εθνικό Σύστηµα Υγείας και προσπαθούµε να πείσουµε τους πολίτες να εµβολιαστούν και να τηρούν τα µέτρα προστασίας, όπως προσπαθούν να κάνουν και όλες οι χώρες της Ευρώπης. Η κυβέρνηση θέσπισε ένα πρόγραµµα ύψους 43 δισεκατοµµυρίων για τη στήριξη της Υγείας και της κοινωνίας, αύξησε τις δαπάνες Υγείας στον κρατικό Προϋπολογισµό και κατά συνέπεια τις κλίνες ΜΕΘ από περίπου 500 σε περισσότερες από 1.300, προχώρησε σε προσλήψεις υγειονοµικών, εισήγαγε ένα πλήρως αποτελεσµατικό σχέδιο εµβολιασµού, αλλά και µια δέσµη µέτρων µε την εισαγωγή πιστοποιητικού εµβολιασµού και τη δωρεάν παροχή διαγνωστικών τεστ για τη οµαλή λειτουργία της κοινωνικής ζωής. Το µήνυµα, ωστόσο, αυτής της περιόδου παραµένει αναλλοίωτο. Το εµβόλιο αποτελεί τη µόνη λύση απέναντι στον κοροναϊό και µε προσωπική συµβολή όλων µας πρέπει αυτό να γίνει αντιληπτό σε συµπολίτες µας που φοβούνται ή είναι θύµατα των ψεµάτων της συστηµατικής αντιεµβολιαστικής προπαγάνδας. Σε αυτήν την πολυµέτωπη µάχη, δυστυχώς, έχουµε να αντιµετωπίσουµε τον καιροσκοπισµό και την αµφιθυµία του ΣΥΡΙΖΑ. Το αίτηµα για πρόωρες εκλογές προσθέτει άλλη µια κυβίστηση στο µακρύ ιστορικό του κ. Τσίπρα, που προσφάτως χαρακτήριζε «ανευθυνότητα» το να ζητήσει εκλογές όσο διαρκεί η πανδηµία. Η πίεση που δέχεται τελευταία ο ΣΥΡΙΖΑ, όπως αποτυπώνεται και στις δηµοσκοπήσεις, είναι µεγάλη και τον οδηγεί σε σπασµωδικές κινήσεις.\nΠροηγούμενο άρθροΜεγαλειώδες άδειασμα Τσίπρα στην «Προοδευτική Συμμαχία» με φόντο το Συνέδριο – «Και τώρα να πάτε να εκλεγείτε»\nΕπόμενο άρθροΒενιζέλος στα Παραπολιτικά 90,1: Είμαι αισιόδοξος για τις δυνατότητες της επιστήμης – Θα ανακοπεί και η παραλλαγή Όμικρον


Home » ΞΕΝΟΓΛΩΣΣΑ » ΑΓΓΛΙΚΑ » CAMBRIDGE PET\nCAMBRIDGE B1 PRELIMINARY FOR SCHOOLS PRACTICE TETSTS SB 2020 EXAM FORMAT\nISBN: EAN: 9789925313303 ΕΚΔΟΤΗΣ:HAMILTON HOUSE ΚΑΤΗΓΟΡΙΑ: CAMBRIDGE PET ΕΠΙΠΕΔΟ: PET ΕΤΟΣ ΕΚΔΟΣΗΣ: 13/06/2019 ..\nΚωδικός (ISBN): 9781408061541 Εκδότης: CENGAGE-NEW EDITIONS Κατηγορία: CAMBRIDGE PET Επίπεδο: Pre-intermediate Έτος Έκδοσης: 2013 ..\nCAMBRIDGE ENGLISH PRELIMINARY FOR SCHOOLS PRACTICE TESTS STUDENT'S BOOK\nΚωδικός (ISBN): 9781408061527 Εκδότης: CENGAGE-NEW EDITIONS Κατηγορία: CAMBRIDGE PET Επίπεδο: Pre-intermediate Έτος Έκδοσης: 2013 Cambridge English for Schools Practice Tests have been designed to familiarise students with the level and format of the Cambridge English Key, Preliminary and Fir..\nCAMBRIDGE ENGLISH PRELIMINARY FOR SCHOOLS PRACTICE TESTS TEACHER'S\nΚωδικός (ISBN): 9781408061534 Εκδότης: CENGAGE-NEW EDITIONS Κατηγορία: CAMBRIDGE PET Επίπεδο: Pre-intermediate Έτος Έκδοσης: 2013 ..\nCAMBRIDGE ENGLISH PRELIMINARY FOR SCHOOLS TRAINER (+ AUDIO CD (3)) W/A\nΚωδικός (ISBN): 9780521174879 Εκδότης: CAMBRIDGE Κατηγορία: CAMBRIDGE PET Έτος Έκδοσης: 2011 Επίπεδο: B1 Intermediate Six full practice tests plus easy-to-follow expert guidance and exam tips designed to guarantee exam success. The 'without answers' edition is ideal for class use, providing ..\nCAMBRIDGE ENGLISH PRELIMINARY FOR SCHOOLS TRAINER 2 W/A (+ AUDIO)\nΚωδικός (ISBN): 9781108401630 Εκδότης: CAMBRIDGE Κατηγορία: CAMBRIDGE PET Έτος Έκδοσης: 2017 Six full practice tests plus easy-to-follow expert guidance and exam tips designed to guarantee exam success. Preliminary for Schools Trainer 2 with answers and Teacher's Notes with Audio is ..\nCAMBRIDGE ENGLISH PRELIMINARY FOR SCHOOLS TRAINER CD (3)\nΚωδικός (ISBN): 9780521174862 Εκδότης: CAMBRIDGE Κατηγορία: CAMBRIDGE PET Έτος Έκδοσης: 2011 Επίπεδο: B1 Intermediate Six full practice tests plus easy-to-follow expert guidance and exam tips designed to guarantee exam success. The 'without answers' edition is ideal for class use, ..\nCAMBRIDGE ENGLISH PRELIMINARY FOR SCHOOLS TRAINER Wo/A\nΚωδικός (ISBN): 9780521174855 Εκδότης: CAMBRIDGE Κατηγορία: CAMBRIDGE PET Έτος Έκδοσης: 2011 Επίπεδο: B1 Intermediate Six full practice tests plus easy-to-follow expert guidance and exam tips designed to guarantee exam success. The 'without answers' edition is ideal for class use, providing ..\nCAMBRIDGE GRAMMAR FOR PET STUDENT'S BOOK (+ CD) W/A\nΚωδικός (ISBN): 9780521601207 Εκδότης: CAMBRIDGE Κατηγορία: CAMBRIDGE PET Έτος Έκδοσης: 2006 Επίπεδο: B1 Intermediate Cambridge Grammar for PET provides complete coverage of the grammar needed for the Cambridge PET exam, and develops listening skills at the same time. It includes the full ..\nCAMBRIDGE GRAMMAR FOR PET STUDENT'S BOOK WO/A\nΚωδικός (ISBN): 9780521601214 Εκδότης: CAMBRIDGE Κατηγορία: CAMBRIDGE PET Έτος Έκδοσης: 2006 Επίπεδο: B1 Intermediate Cambridge Grammar for PET provides complete coverage of the grammar needed for the Cambridge PET exam, and develops listening skills at the same time. It includes the full ..\nCAMBRIDGE PET PRACTICE TESTS CD CLASS\nΚωδικός (ISBN): 9789963261994 Εκδότης: Hamilton House Κατηγορία: CAMBRIDGE PET Έτος Έκδοσης: 2017 ..\nISBN: 9789963261970 ΕΚΔΟΤΗΣ: Hamilton House ΚΑΤΗΓΟΡΙΑ: CAMBRIDGE CAE ΕΠΙΠΕΔΟ: PET ΕΤΟΣ ΕΚΔΟΣΗΣ: 2016 ..


Αρχείο\tPerformanceΔραματοποιημένη Λογοτεχνία\tΠαίχτηκε από 04/10/2018 έως 14/10/2018\nΔραματουργική επεξεργασία: ΈφηΜπίρμπα\nΕρμηνεύουν: Άρης Σερβετάλης, Αχιλλέας Χαρίσκος, Ιωάννα Τουμπακάρη, Αλέξανδρος Βαρδαξόγλου, EffiRabsilber, Gema Galiana, Διογένης Σκαλτσάς\nΑρετή 5 Ιουλίου 2018 At 5:38 μμ\nΠολύ ιδιαίτερη παράσταση είναι ''PERFORMANCE'' και όχι μια τυπική θεατρική παράσταση ή ''δραματοποιημένη λογοτεχνία''΄όπως πολύ κακώς την διαφημίζουν!\nΓια το είδος της αυτή η παράσταση ήταν εξαιρετική!\nΕυτυχώς ήμουν υποψιασμένη για το τι θα έβλεπα και έτσι δεν απογοητεύτικα καθόλου. Αντίθετα θαύμασα τον Σερβετάλη αλλά και όλους τους χορευτές για τα δύσκολα χορευτικά που εκτέλεσαν!\nΤο σκηνικό και η σκηνοθεσία ήταν πολύ ιδιαίτερη και ατμοσφαρική!\nΕνημερωθείτε τι θα δείτε πριν αποφασίσεται να πάτε!\nΙωάννης 2 Ιουλίου 2018 At 10:07 πμ\nΔυστυχώς είχα υψηλές προσδοκίες αλλά είναι μια παράσταση για ανθρώπους που θέλουν να αισθανθούν "ιδιαίτεροι". Αρκετός κόσμος έφυγε κατά τη διάρκεια της παράστασης και έπαιζε με τα κινητά του. Μην περιμένετε να δείτε και πολλά. Τα μόνα λόγια που ακούς είναι ηχογραφημένα στα γερμανικά και όλη την ώρα βλέπεις κυνηγητό, χτύπημα με φόρα στον τοίχο που έχει στηθεί στο σκηνικό και παιχνίδια με τις τάβλες. Οι ηθοποιοί δεν έχουν ούτε μία "ατάκα". Τί να πω ίσως να μην καταλαβαίνω πολλά από τέχνη αλλά τα τελευταία 2 χρόνια έχω δει πάνω από 50 παραστάσεις. Άρα σε ποιούς απευθύνετε;


ασυμβίβαστος: Γνώριζες ότι το πάθος εξαντλεί τον ανθρώπινο οργανισμό; Μάθε γιατί\nΤι είναι το πάθος; Γιατί όταν ερωτευόμαστε παραβλέπουμε τα ελαττώματα του/ της συντρόφου μας; Πόσο διαρκεί ένα μεγάλο πάθος; Και πως επιδρούν οι ορμόνες που εκρήγνυνται στον ανθρώπινο οργανισμό κατά τη διάρκεια ενός μεγάλου έρωτα; Στις ερωτήσεις απαντά ο συνεργάτης μας,\nΠαναγιώτης Κορδούτης, καθηγητής της Κοινωνικής Ψυχολογίας των Διαπροσωπικών Σχέσεων στο Πάντειο Πανεπιστήμιο Κοινωνικών και Πολιτικών Επιστημών\nΤο πάθος κάνει τους ανθρώπους να μην σκέφτονται ουσιαστικά ορθολογικά να μην επεξεργάζονται της πληροφορίες που αφορούν το ερωτικό τους αντικείμενο δηλαδή να μην βλέπουν αυτόν τον άνθρωπο γι αυτό που πραγματικά είναι. Βλέπουνε περισσότερο αυτό που επιθυμούν. Είναι ένας μηχανισμός της φύσης ας το πω έτσι, που διασφαλίζει ότι θα προσεγγίσεις το άλλο άτομο και θα πειραματιστείς να έρθεις σε επαφή μαζί του.\nΑν ο νους μας επεξεργαζόταν τον άλλο ορθολογικά το πιθανότερο είναι επειδή θα βρίσκαμε χίλια δυο ελαττώματα πράγματα που δεν μας ταιριάζουν ότι θα απομακρυνόμασταν πολύ γρήγορα. Με λίγα λόγια λέμε ψέματα στον εαυτό μας ή το σύστημα αυτό μας κάνει να μας δημιουργεί μια ψευδαίσθηση απέναντι στον άλλο τον βλέπουμε στα 2/3 σαν αυτό που επιθυμούμε και κατά το 1/3 σαν αυτό που πραγματικά είναι. Και εμπλεκόμαστε σε ένα είδος αυτό εκπληρούμενης προφητείας δηλαδή παράγουμε συμπεριφορές που ανταποκρίνονται σε αυτό που φανταζόμαστε ότι είναι ο άλλος εκείνος ή εκείνη ανταποκρίνεται σε αυτό και έτσι σε ένα μικρό διάστημα απαραίτητο για να γίνει η ερωτική επαφή οι άνθρωποι ζουν έναν ωραίο μαγικό μύθο. Είναι αυτό που λέμε ερωτική χημεία. Μάλλον δεν υπάρχει αυτό που λέμε γνωστική επεξεργασία του άλλου. Από τη στιγμή που αυτή η ερωτική λειτουργία αρχίσει λειτουργεί μέχρι τα άτομα να αποφασίσουν γνωστικά πια και λίγο πιο ψυχρά ότι ναι, αυτός ο άνθρωπος πέρα από το να μου δίνει ανταμοιβές σε σωματικό επίπεδο σε επίπεδο της ηδονής ας το πούμε με ενδιαφέρει και σαν άνθρωπος. Το πάθος κρατάει λίγο μέχρι να επιτελεστεί η λειτουργία που σας είπα. Και κρατάει λίγο γιατί αλλιώς θα εξαντλούταν ο οργανισμός.\nΓνωρίζουμε ότι εκκρίνονται μεγάλες ποσότητες κορτιζόλης την περίοδο του πάθους επίσης μια ορμόνη που ονομάζεται ντοπαμίνη και κρατάει πολύ υψηλά το επίπεδο της εγρήγορσης του ανθρώπου, αυτά όλα και άλλες λειτουργίες δεν είναι δυνατόν να συντηρηθούν για πάρα πολύ γιατί θα εξαντλούσαν τον άνθρωπο.\nΟ έρωτας είναι κάτι πολύ κουραστικό. Ο έρωτας του πάθους. Γι αυτό και σβήνει σχετικά γρήγορα. Όλοι μας έχουμε βιώσει αυτή την υποχώρηση του πάθους και ελπίζει κανείς ότι κατά την υποχώρηση η αλληλεπίδραση που έχει υπάρξει μεταξύ των ανθρώπων τους έχει κάνει να νιώσουν καλύτερα σε επίπεδο πια πραγματικό και όχι σε φανταστικό. Εάν έχει πετύχει η διαδικασία αρχίζει να λειτουργεί το τρίτο σύστημα ή στάδιο όπως θέλετε πείτε το οποίο δημιουργεί δεσμό. Κάνει τους ανθρώπους να βλέπουν ο ένας τν άλλο σαν αυτό που πραγματικά είναι να σκέφτονται με τις συνέπειες της συμπεριφοράς τους στον άλλο να σχεδιάζουν το μέλλον και να φαντάζονται τον εαυτό τους σαν ενότητα.\nΓιατί δημιουργείται το πάθος.\nΓιατί ο άνθρωπος είναι ένα ον κατά κάποιο τρόπο αβοήθητο. Πρέπει να σας πω ότι τέτοιο είδους δεσμούς ερωτικούς παράγουν μόνο το 3% των έμβιων όντων στον πλανήτη αυτό δηλαδή δεσμό μονογαμικό ή δεσμό στον οποίο εστιάζει το ένα υποκείμενο στο άλλο για ένα χρόνο μακροχρόνιο το κάνουμε εμείς και πολύ λίγα άλλα όντα. Γιατί το κάνουμε αυτό; Γιατί η περίοδος που χρειάζεται για την αναπαραγωγή του είδους μας είναι μεγάλη και όταν γεννιέται ο άνθρωπος είναι αβοήθητος. Επομένως χρειάζεται ένα κοινό σύστημα γύρω από τον άνδρα και τη γυναίκα χρειάζεται ο στοιχειώδης δεσμός για να μπορεί να λειτουργήσει η αναπαραγωγή. Ο άνθρωπος όταν γεννιέται δεν μπορεί να επιβιώσει χωρίς σχέση με τη μητέρα και η σχέση με τη μητέρα δεν μπορεί να λειτουργήσει χωρίς να έχει κάποιο δίκτυο. Δηλαδή χωρίς εκείνη να έχει σχέση κάποιου εύλογου χρόνου με έναν άνδρα. Αυτός είναι και ο λόγος που τα φύλα επιβιώνουν διαφορετικά πράγματα στη σχέση τους αυτό πια το ξέρουμε και σε επίπεδο βιολογικό, πχ έχουμε βρει ότι η τεστοστερόνη που εκκρίνεται κατά τη διάρκεια πάθους είναι συμπληρωματική στα δυο φύλα.\nΚάνει πχ τον άνδρα λιγότερο άνδρα, τον εκφυλίσει και τη γυναίκα πιο επιθετική. Ο στόχος είναι να κατέβουν οι αναστολές της να περιοριστούν οι μηχανισμοί που γνωρίζουμε ότι στη γυναίκα την παρακινούν να δημιουργήσει σχέση όχι απλά να κάνει έρωτα την παρακινούν να επενδύσει στη σχέση να την αξιολογήσει σε πάρα πολλά επίπεδα. Η γυναίκα δεν αρκείται να έχει μόνο ηδονή κατά τη διάρκεια της επαφής με τον υποψήφιο σύντροφο. Θέλει να τον αξιολογήσει και να βρει κάτι ικανοποιητικό. Διότι ο στόχος της είναι διαφορετικός. Έχουμε 9 μήνες κύηση και κατόπιν το πλάσμα αυτό που έρχεται στον κόσμο πρέπει να φροντιστεί επομένως πρέπει να έχει διασφαλιστεί κάποιας μορφής σχέση. Άρα το βιολογικό σύστημα που έχει κρυφτεί πίσω από τον έρωτα κινεί τη γυναίκα προς αυτή την κατεύθυνση και την κάνει να επενδύει περισσότερο σε αυτό που λέμε σχέση. Ωστόσο στη διάρκεια του πάθους αυτή η επιθυμία λιγάκι περιορίζεται ακριβώς για να είναι πιο επιθετική και να εγκλωβίσει ή να δελεάσει το σύντροφο.


Τέσσερις ιστορικές εκκλησίες της Αγίας Σοφίας στη Μικρά Ασία έγιναν ισλαμικά τεμένη από τον Ταγίπ - Infognomon Politics\nInfognomon Politics > Ροή Ειδήσεων > Εξωτερική Πολιτική > Οικουμενικό Πατριαρχείο > Τέσσερις ιστορικές εκκλησίες της Αγίας Σοφίας στη Μικρά Ασία έγιναν ισλαμικά τεμένη από τον Ταγίπ\nΟικουμενικό Πατριαρχείο , Ορθοδοξία , Τουρκία 28 Ιουλίου 2020\nΤέσσερις ιστορικές εκκλησίες της Αγίας Σοφίας στη Μικρά Ασία έγιναν ισλαμικά τεμένη από τον Ταγίπ\nΒΥΖΥΗ, ΝΙΚΑΙΑ, ΤΡΑΠΕΖΟΥΝΤΑ, ΚΩΝΣΤΑΝΤΙΝΟΥΠΟΛΗ\nΗ απόφαση του Ταγίπ Ερντογάν να μετατρέψει και πάλι την Αγία Σοφία στην Πόλη από μουσείο σε τέμενος, όπου χθες έγινε η πρώτη μουσουλμανική προσευχή, επαναφέρει στην μνήμη μια άλλη θλιβερή ημέρα. Πριν 49 χρόνια, περίπου τέτοιες μέρες μετά τις εξετάσεις του έτους 1970 -1971, το τότε κεμαλικό καθεστώτος έκλεισε , με πολιτική του απόφαση, την Ιερά Θεολογική Σχολή της Χάλκης.\nΟι ελπίδες για το ζήτημα της Χάλκης αναπτερώθηκαν, όταν ο Ρετζέπ Ταγίπ Ερντογάν ανέλαβε την εξουσία στην Τουρκία το 2003. Αξιωματούχοι του Κόμματος Δικαιοσύνης και Ανάπτυξης, με πρώτο τον Τούρκο ηγέτη διαβεβαίωσαν τον Οικουμενικό Πατριάρχη, ότι επεξεργάζονται την κατάλληλη φόρμουλα που θα καταστήσει δυνατή την επαναλειτουργία της Χάλκης. Πάρα ταύτα, η Σχολή παραμένει ερμητικά κλειστή .\nΟ Ερντογάν, με την απόφαση του να μετατρέψει και πάλι την Αγία Σοφία σε τέμενος , υλοποίησε το νεανικό του όνειρο και εκπλήρωσε την θέληση του πολιτικού του μέντορα , Νετζμετίν Ερμπακάν.\nΓράφτηκε –και είναι ορθό – ότι ο Ερντογάν , πριν αποφασίσει την μετατροπή της Αγίας Σοφίας σε τέμενος, είχε διαπιστώσει σωστά ότι η ενέργεια του αυτή δεν θα έχει κανένα ουσιαστικό αντίκτυπο κατά της χώρας του. Επίσης, ότι η απόφαση είναι για τον Ερντογάν μια διέξοδος στα πολλαπλά (Λιβύη, Συρία , Ελληνοτουρκικές σχέσεις, πανδημία κορονοϊού, οικονομία) προβλήματα , που αντιμετωπίζει η Τουρκία.\nΩστόσο, εκτιμώ ότι υπάρχει και ένα άλλο ζήτημα: Η απέχθεια του Ερντογάν στα εκκλησιαστικά μνημεία ( ορθόδοξους ναούς) με το όνομα «Αγία Σοφία», δηλαδή τους αφιερωμένους στην «Υπάτη του Θεού Σοφία». Αυτό το στηρίζω στο ότι στα 18 χρόνια , που ο Ερντογάν βρίσκεται στην εξουσία, μετέτρεψε (ενώ δεν αντιμετώπιζε τα σημερινά προβλήματα) από μουσεία σε τεμένη άλλους τρεις ναούς ανά την Τουρκία αφιερωμένους στην «Υπάτη του Θεού Σοφία» (Αγία Σοφία). Φαίνεται ότι είναι η εμμονή του και ο μόνιμος στόχος του: Η Αγία Σοφία της Βιζύης (Ανατολική Θράκη) μετατράπηκε το 2007 σε τέμενος, η Αγία Σοφία της Νίκαιας το 2011, η Αγία Σοφία της Τραπεζούντας το 2013.\nΤο 2016 τοποθετήθηκε ιμάμης στην Αγία Σοφία της Πόλης. Το 2017 ο ίδιος ο Ερντογάν διάβασε προσευχή εντός του μεγαλοπρεπούς μνημείου της Παγκόσμιας Πολιτιστικής Κληρονομιάς. Φέτος, στις 29 Μαΐου, επέτειο της άλωσης της Πόλης, οργανώθηκε μεγάλη φιέστα, προανάκρουσμα της απόφασης του Ερντογάν της 10ης Ιουλίου.\nΚατά τους Παλαιολόγειους χρόνους (13ος-14ος αι.) ο ναός της Αγ. Σοφίας υπέστη για άλλη μια φορά σημαντικές καταστροφές, ενώ στις επισκευές και την επαναδιακόσμηση του εσωτερικού, το μνημείο έλαβε την τελική του μορφή, με την οποία σώζεται μέχρι σήμερα. Λειτούργησε ως εκκλησία για 915 χρόνια και υπήρξε για 1000 περίπου χρόνια ο μεγαλύτερος ναός και το μεγαλύτερο σκεπαστό κτίριο στον κόσμο.\nΟ Μωάμεθ ο Πορθητής την μετέτρεψε στο πρώτο τζαμί της δικής του Αυτοκρατορίας, προσπαθώντας να δείξει την συνέχεια με το παρελθόν της και να τονίσει συγχρόνως την ανωτερότητα της δικής του νέας εποχής. 1η Ιουνίου 1453 έγινε μέσα στον ναό η πρώτη μουσουλμανική προσευχή. Τετρακόσια ογδόντα ένα χρόνια μετά ο ιδρυτής της Τουρκικής Δημοκρατίας, Μουσταφά Κεμάλ Ατατούρκ μετατρέπει το τζαμί σε μουσείο, που αναδείκνυε και παρουσίαζε τόσο το χριστιανικό όσο και το ισλαμικό παρελθόν του ναού.\nΟ ναός βρίσκεται στην Βιζύη της Ανατολικής Θράκης, γενέτειρα του μεγάλου Έλληνα λογοτέχνη , Γεώργιου Βυζηϊνού. Αποτελεί κτίσμα μοναδικής σπουδαιότητας των τελευταίων δεκαετιών του 9ου αι., το οποίο , λίγο πριν γίνει τέμενος το 2007 , είχε αναστηλωθεί ως διατηρητέο μνημείο. Στο μνημείο, προστέθηκε κι ένας μιναρές, που στηρίζεται στην οροφή του παλαιότατου ναού. Αξιοσημείωτο είναι το γεγονός ότι η γύρω περιοχή είναι ακατοίκητη!\nΠρόκειται για τον ναό στην Νίκαια της Βιθυνίας (Μ.Ασία) , όπου συγκλήθηκαν η Α’ και Ζ’ Οικουμενική Σύνοδος. Η Αγία Σοφία έγινε πρώτη φορά τέμενος , μετά την κατάκτηση της περιοχής από τους Οθωμανούς το 1331 με την ονομασία Ayasofya cami.\nΗ λειτουργία του τεμένους τερματίστηκε, όταν έφθασε ο ελληνικός στρατός κατά την εκστρατεία στη Μικρά Ασία μετά το πέρας του Α’ Παγκοσμίου Πολέμου.\nΤο Ιούλιο του 2013 και ο ναός της Αγίας Σοφίας στην Τραπεζούντα ακολούθησε αντίστοιχη πορεία. Η βυζαντινή εκκλησία, που χρονολογείται από την εποχή των Κομνηνών, λειτουργούσε από το 1961 ως μουσείο.\nΗ πρώτη μουσουλμανική προσευχή έγινε, αφού τα ψηφιδωτά του δαπέδου καλύφθηκαν με χαλιά και οι εικονογραφίες στους τοίχους με σύστημα κουρτινών.\nΑριστείδης Βικέτος (Δημοσιέυτηκε στην εφημερίδα “Ο Φιλελεύθερος” της Κύπρου , 25 ΙΟΥΛΙΟΥ 2020)\n14:52 - Αιγαίο, Γερμανία, Διπλωματία, Τουρκία


iEidiseis Δευτέρα, 26 Οκτωβρίου 2020 - 20:45\nΤι συμβαίνει με τα δωρεάν εισιτήρια σε θέατρα - σινεμά που πρόκειται να έρθουν και ποια είναι τα νέα μέτρα στήριξης στο χώρο του Πολιτισμού.\nΔωρεάν εισιτήρια σε θέατρα και σινεμά πρόκειται να διανεμηθούν από το υπουργείο Οικονομικών, ενώ ανακοινώθηκαν τα νέα μέτρα στήριξης στο Πολιτισμό.\nΠιο αναλυτικά, το ΥΠΟΙΚ θα αγοράζει μέρος των αδιάθετων εισιτηρίων με σκοπό την στήριξη των εν λόγω επιχειρήσεων που έχουν πληγεί εξαιτίας των περιοριστικών μέτρων. Παράλληλα, θα διατεθούν μετά την πανδημία στο πλαίσιο της κοινωνικής πολιτικής σε πολίτες που θα πληρούν συγκεκριμένα κριτήρια.\nΜάλιστα, το συγκεκριμένο μέτρο συμπεριλαμβάνεται στη νομοθετική ρύθμιση που θα κατατεθεί σύντομα στη Βουλή.\nΕπίσης, θα υπάρξει στήριξη και των ιδιοκτητών τουριστικών λεωφορείων και ΚΤΕΛ. Σε αυτούς θα δοθεί άμεση εισοδηματική ενίσχυση η οποία θα είναι συνάρτηση των θέσεων που θα παραμένουν άδειες λόγω των περιοριστικών μέτρων που έχουν επιβληθεί από το κράτος.\nΤα δύο μέτρα ανακοίνωσε ο αναπληρωτής υπουργός Οικονομικών Θεόδωρος Σκυλακάκης μιλώντας στην ΕΡΤ. Όπως είπε, το κράτος προχωρά άμεσα σε νομοθετική ρύθμιση η οποία θα δίνει τη δυνατότητα στο Κράτος να αγοράζει ένα σημαντικό ποσοστό των εισιτηρίων σε θέατρα, κινηματογράφους και συναυλίες. Μετά το τέλος της πανδημίας θα επιστρέφονται με την μορφή κοινωνικού εισιτηρίου.\nΤαυτόχρονα, προχωρά η έκδοση ΚΥΑ για την οικονομική αποζημίωση των ιδιοκτητών τουριστικών λεωφορείων και ΚΤΕΛ για τις κενές θέσεις που υποχρεούνται να έχουν λόγω της πανδημίας.\nΤα πρωτοσέλιδα των εφημερίδων της Τρίτης 26 Ιανουαρίου\nΚαι το μηχανισμό έρευνας και διάσωσης βάζει στο τραπέζι η Τουρκία Παιχνίδια Εξουσίας | 26-01-2021 08:13


Με τη ΔΥΝΑΜΗ ΕΛΠΙΔΑΣ ο Δ. Αγγελίδης - Ενυπόγραφα\nΕΝΥΠΟΓΡΑΦΑ , Τετάρτη 19 Μαρτίου 2014 - 9:11 0 2 min read\nΟ Δημήτριος Αγγελίδης της ΠΡΩΤΟΒΟΥΛΙΑΣ ΤΩΝ ΤΡΙΩΝ ανακοίνωσε τη σύμπραξή του με τον συνδυασμό ΔΥΝΑΜΗ ΕΛΠΙΔΑΣ Κηφισιάς – Ν. Ερυθραίας – Εκάλης.\nΌπως είναι γνωστό, μαζί με τους αγαπητούς μου συνεργάτες Γιώργο Σκορδίλη και Ηλία Νομπιλάκη ιδρύσαμε τον συνδυασμό «ΑΝΕΞΑΡΤΗΤΗ ΔΗΜΟΤΙΚΗ ΠΡΩΤΟΒΟΥΛΙΑ ΠΟΛΙΤΩΝ» με σκοπό την κάθοδο στις προσεχείς δημοτικές εκλογές. Ως επικεφαλής και υποψήφιο δήμαρχο Κηφισιάς επιλέξαμε τον κ. Γιώργο Σκορδίλη.\nΕπιθυμία μας ήταν και παραμένει η επιδίωξη μιας ικανής και δίκαιης διοίκησης του Δήμου μας, με τη συνεργασία αρίστων συντελεστών και με την απολύτως δεδομένη προϋπόθεση ότι αυτός ο συνδυασμός, αυστηρά, δεν θα εκπροσωπεί και δεν θα έχει εξάρτηση από κανένα πολιτικό κόμμα.\nΜε αυτή την προϋπόθεση αποφασίσθηκε και ξεκίνησαν οι διεργασίες μας με τον συνδυασμό του Γιώργου Θωμάκου «ΔΥΝΑΜΗ ΕΛΠΙΔΑΣ» και με τον συνδυασμό του Παναγιώτη Κανακάκη «ΑΝΑΣΑ». Στη διαδρομή όμως αυτών των διαβουλεύσεων, οι κ.κ. Γιώργος Σκορδίλης και Παναγιώτης Κανακάκης – ο καθένας τους ξεχωριστά – απεφάσισαν, για τους δικούς τους λόγους, να κατέλθουν αυτόνομα στις δημοτικές εκλογές.\nΟι κινήσεις αυτές δεν με βρίσκουν καθόλου σύμφωνο και με την πεποίθηση μου ότι πρέπει να δημιουργηθεί ένα ενιαίο πολύ δυνατό σύνολο που θα διεκδικήσει τη δημαρχία αυτής της πόλης, τόσο εγώ προσωπικά όσο και οι συνεργάτες μου κ.κ. Μαρίνος Παπαδόπουλος – δικηγόρος, Γιάννης Καρατσιομπάνης – εκπαιδευτικός, Ελένη Ζαφειροπούλου – αρχιτέκτων μηχανικός και επίτιμος διευθυντής ΓΓΔΕ -ΥΠΕΧΩΔΕ, Μάρα Σιάμπου – δικηγόρος… μαζί με ένα πολύ μεγάλο αριθμό δημοτών που είναι σύμφωνοι με τις απόψεις μου, αποφασίσαμε, την Κυριακή 16 Μαρτίου 2014, να προχωρήσουμε στη συνεργασία μας με τον Γιώργο Θωμάκο και τους συνεργάτες του, για καλύτερες μέρες για τον Δήμο Κηφισιάς.\nΠροφανώς ακολουθεί σύντομα και μια σειρά πολλών ακόμα γνωστών και φίλων με τους οποίους αυτή τη στιγμή συνεχίζονται οι σχετικές συνεννοήσεις για τη συνεργασία μας που θα ακολουθήσει.\nΔεν υπάρχει ασφαλώς καμία αμφιβολία ότι παραμένουμε – και εγώ προσωπικά – πρόθυμοι για σύμπραξη με παλιούς και νέους συνεργάτες που θα θελήσουν να υποστηρίξουν αυτή την προσπάθειά μας η οποία δεν είναι εύκολη αλλά που πιστεύουμε ακράδαντα ότι θα μας δικαιώσει πέρα για πέρα.\nΔημήτριος Αγγελίδης – Σύμβουλος Επιχειρήσεων\nΔιπλωματούχος Μηχανολόγος & Ηλεκτρολόγος Μηχανικός του ΕΜΠ\nκάτοχος Master in Business Administration (MBA)\nTags #Γιώργος Θωμάκος #Δημήτριος Αγγελίδης #Δύναμη Ελπίδας\nΜε τι μισθό θα προσλαμβάνονται οι μακροχρόνια άνεργοι\nΠαρεμβάσεις Δ. Κατραμάδου στο Δημοτικό Συμβούλιο της 7ης Δεκεμβρίου\nΗμερίδα για εκπαιδευτικούς «Διατροφή, Περιβάλλον και Υγεία»


Ομιλία του Αντιπεριφερειάρχη Δυτικής Αττικής κ. Γιάννη Βασιλείου ~ Το Αγκάθι\nΟμιλία του Αντιπεριφερειάρχη Δυτικής Αττικής κ. Γιάννη Βασιλείου\nΤο 2017, από τις 15 Νοεμβρίου και ύστερα όπου σημειώθηκαν οι φονικές πλημμύρες, αποτελεί για την Δυτική Αττική σημείο καμπής.\nΠριν από την ημερομηνία αυτή, υπήρχε λίγο-πολύ μια φυσιολογική κατάσταση.\nΜετά από αυτή, αντιμετωπίσαμε μια πρωτοφανή και κυριολεκτικά νέα κατάσταση που σπάνια συμβαίνει σε τέτοια έκταση.\nΓια να ανταποκριθούμε στο χάος που είχε δημιουργηθεί, εξαντλήσαμε στα πλαίσια των αρμοδιοτήτων του Σ.Ο.Π.Π τον θεσμικό μας ρόλο.\nΥπερβήκαμε τις δυνατότητες και τις δυνάμεις που είχαμε ως τοπική αυτοδιοίκηση δευτέρου βαθμού, ακόμα και σε προσωπικό επίπεδο.\nΤο γεγονός δε, της οργάνωσης ειδικού Συνεδρίου για την Δυτική Αττική από την Κυβέρνηση, επιβεβαιώνει την γενικότερα σοβαρή κατάσταση της περιοχής μας.\nΣήμερα η κατάσταση έχει ασφαλώς βελτιωθεί, ωστόσο, υπάρχουν πολύ μεγάλες ανοιχτές πληγές αλλά και εκκρεμότητες που πρέπει να αντιμετωπιστούν.\nΌτι συνέβη στις 15 Νοεμβρίου στη Δυτική Αττική, κυριαρχεί στη σκέψη και στη δράση μας.\nΩστόσο επειδή η ζωή προχωρά, μέσα στο 2017 είχαμε σημαντικές προόδους για την προώθηση ή την επίλυση προβλημάτων, είχαμε όμως σε κάποιες περιπτώσεις και καθυστερήσεις για αντικειμενικούς λόγους.\nΤο 2017 ήταν χρονιά δημοπρατήσεων εργολαβιών, αφού συνολικά έγιναν 16 Δημοπρατήσεις έργων, ενώ ωριμάσαμε περισσότερα από 20.\nΕπειδή δε είμαστε ακόμα στις αρχές του 2018, όποια προβλήματα καθυστερήσεων υπάρξουν σε ότι αφορά τις ενάρξεις εργασιών, που θα υπάρξουν, εκτιμώ πως θα αντιμετωπιστούν, και οι πολίτες θα δουν όλα αυτά τα έργα να υλοποιούνται.\nΕίχαμε όμως και περαιώσεις, τόσο υλικών όσο και άυλων έργων και παρεμβάσεων.\nΟλοκληρώθηκαν τα έργα:\nΗ Περιφερειακή του Αιγάλεω, το έργο των αθλοπαιδιών και αναψυχής στο Δήμο Φυλής, η κοινωνική έρευνα απογράφη στο Βλυχό Μεγάρων, και του γραφείου στήριξης Ρομά και ευάλωτων κοινωνικών ομάδων.\nΞεκίνησαν τα έργα:\nΥδροδότησης του Πανοράματος και της δημιουργίας γέφυρας στον Ασπρόπυργο, που έπεσε στις πλημμύρες του 2015,τα οποία θα έπρεπε να είχαν ολοκληρωθεί, σταμάτησαν όμως για γραφειοκρατικούς λόγους, αφού δεν πληρώθηκαν οι εργολάβοι.\nΣήμερα, στο μεν πρώτο έγινε επανεκκίνηση εργασιών, στο δε δεύτερο που είναι στα τελειώματα, αναμένεται να πληρωθεί ο εργολάβος για να ολοκληρωθεί άμεσα.\nΠροβλήματα όμως μη πληρωμών υπήρξαν και με τις άυλες δράσεις, οι οποίες όμως ολοκληρώθηκαν, για να γίνει στη συνέχεια η οικονομική τους τακτοποίηση.\nΘεωρώ, ότι είναι ξεκάθαρο που χρειάζεται να δοθούν λύσεις, ή για να το πω καλύτερα, δεν μπορεί εξ’ αιτίας μη πληρωμών να γίνεται παύση εργασιών, χωρίς μάλιστα να υπάρχουν οικονομικά θέματα.\nΈγιναν επίσης μικρότερες παρεμβάσεις, καίριας όμως σημασίας, όπως πχ αποκαταστάσεις οδοστρωμάτων στο ύψος του προαστιακού της Μαγουλάς και στο ύψος των γραμμών του τραίνου προς Μάνδρα, τις οποίες προωθούσαμε πάνω από δυο χρόνια.\nΦαίνεται δε πως θα χρειαστεί ακόμα χρόνος, μέχρι να καταφέρουμε μαζί με την Π.Ε. Πειραιά την λειτουργία ειδικού σταθμού για τον εντοπισμό δυσοσμιών, που εμφανίζονται κατά καιρούς στην ευρύτερη περιοχή.\nΗ θετική γνωμοδότηση του Περιφερειακού συμβούλιου για την δημιουργία του Β.ΙΠΑ.ΝΟΤ.\nΗ πραγματοποίηση άσκησης επί χάρτου για τα ΣΑΤΑΜΕ, αλλά και η εκ νέου διάθεση ενημερωτικών φυλλαδίων.\nΗ ολοκλήρωση του διαγωνισμού για την ανάδειξη μελετητή των καμένων του Κ.Δ.Α.Υ.\nΗ συνέχιση της απόσυρσης χιλιάδων ακόμα τόνων εκκαμινευμάτων.\nΟι παρεμβάσεις μας με το ‘Υγεία για όλους’ σε ευάλωτες κοινωνικές ομάδες.\nΗ πρωτοβουλία για τον Προαγωνιστικό έλεγχο υγείας μικρών αθλητών, που ξεκίνησε από την Ελευσίνα και την επεκτείναμε στη Φυλή.\nΗ τεκμηρίωση μας σε ζητήματα ισότητας των δυο φύλων.\nΟι πρωτοβουλίες για την κοινωνική και αλληλέγγυα οικονομία.\nΗ πρώτη διαβούλευση για ζητήματα νεολαίας.\nΗ μόνιμη και σταθερή συνεργασία με την αυτοδιοίκηση πρώτου βαθμού για όλα αυτά, όπως και σε θέματα καθαριότητας, καθώς και η προώθηση μέσω του ‘Έλα στον κύκλο μου’ της ανακύκλωσης έντυπου χαρτιού, κοκ, δείχνουν πως και το 2017 κινηθήκαμε σε όλα τα μέτωπα, είτε λύνοντας είτε προωθώντας προβλήματα των πολιτών.\nΕπιπλέον, στηρίζοντας λαϊκά αιτήματα, είδαμε π.χ. το μεν αίτημα να μην γίνουν λατομεία βωξίτη στα Μέγαρα να κερδίζεται, όχι όμως και την παραχώρηση των έξι χώρων του παραλιακού μετώπου της Ελευσίνας στην τοπική αυτοδιοίκηση, που είναι και Πρωθυπουργική δέσμευση, ενώ συνεχίσαμε να συμβάλλουμε με όλους τους τρόπους στο Ελευσις21.\nΠαρά τα όποια κενά, λάθη ή αδυναμίες, βρεθήκαμε και το 2017 στον πυρήνα των προβλημάτων της κοινωνίας και των πολιτών, με αποδεδειγμένα και μετρήσιμα αποτελέσματα.\nΩστόσο στην παρούσα φάση, είμαστε αντιμέτωποι με μια νέα πραγματικότητα.\nΗ αποκατάσταση και η επαναφορά της κανονικότητας στις πληγείσες περιοχές από τις πλημμύρες, κυρίως της Μάνδρας αλλά και της Νέας Περάμου και λιγότερο της Μαγούλας, τουλάχιστον σε ότι αφορά τις υποχρεώσεις της Περιφέρειας αποτελεί μονόδρομο.\nΤο λέω αυτό γιατί παρά τις επαναλαμβανόμενες προσπάθειες μας, χωρίς να είναι αρμοδιότητα μας, όπως π.χ. η μη επαναδρομολόγηση της λεωφορειακής γραμμής 861- που αποτελεί πλήγμα για τους κατοίκους.\nΌμως το αντιπλημμυρικό έργο της «Αγίας Αικατερίνης έκτροπη Σούρες», η αποκατάσταση της Π.Ε.Ο.Α Θηβών, και η απόφαση παροχής 15.000.000,00 ευρώ στους πλημμυροπαθείς, είναι ο άξονας στον οποίο πρέπει να συνεχίσουμε τις εντατικές προσπάθειες για την υλοποίηση τους.\nΦυσικά ούτε ο χρόνος επαρκεί, ούτε μπορεί να γίνει στο Περιφερειακό συμβούλιο αναλυτική παράθεση, της ουσιαστικής συμβολής που είχε από την πρώτη στιγμή της πλημμυράς η Περιφέρεια Αττικής, η οποία συνεχίζεται μέχρι σήμερα με την ίδια ένταση σε θέματα αποκατάστασης.\nΞεκινώντας, πχ από τις διανοίξεις ρεμάτων και φτάνοντας μέχρι την έμπρακτη αλληλεγγύη μας, έως τις καθημερινά συνεχιζόμενες παρεμβάσεις μας για λύσεις πολύ μικρών, μικρών ή μεγαλύτερων προβλημάτων, καθοριστικής όμως σημασίας για την επαναφορά της κανονικότητας στη ζωή των πολιτών.\nΆλλο βέβαια αν ορισμένα ΜΜΕ, αφού εξάντλησαν τις πρώτες μέρες τον ενημερωτικό τους οίστρο, μετά εξαφανίστηκαν ή επανεμφανιζόμενα, διαπιστώνουν πως δεν γίνεται τίποτα στις πληγείσες περιοχές.\nΕπειδή λοιπόν κυρίες και κύριοι συνάδελφοι αυτό που για εμάς μετράει είναι το αποτέλεσμα, οφείλουμε, ξεκινώντας από την Κυβέρνηση, από την Περιφέρεια Αττικής αλλά και από την τοπική αυτοδιοίκηση πρώτου βαθμού να αναμετρηθούμε με τον χρόνο αλλά και την γραφειοκρατία.\nΟφείλουμε να θέσουμε όλοι μαζί τον εξής στόχο, με τον οποίο και θα κλείσω την ομιλία μου:\nΟι δημοπρατήσεις εργολαβιών, που αφορούν τα αντιπλημμυρικό έργο της «Αγίας Αικατερίνης έκτροπη Σούρες» και την αποκατάσταση της ΠΕΟΑ Θηβών, καθώς και η δέσμευση μας για την παροχή οικονομικής βοηθείας, να γίνουν πράξη μέσα στο 2018.


Νέοι οδηγοί στην DS VIRGIN RACING για την 3η σεζόν\nΗ ΟΜΑΔΑ DS VIRGIN RACING ΑΝΑΚΟΙΝΩΝΕ...\nΗ ΟΜΑΔΑ DS VIRGIN RACING ΑΝΑΚΟΙΝΩΝΕΙ ΝΕΟΥΣ ΟΔΗΓΟΥΣ ΓΙΑ ΤΗΝ 3η ΣΕΖΟΝ\nΗ DS Virgin Racing βρίσκεται στην ευχάριστη θέση να ανακοινώσει ότι ο παγκόσμιος πρωταθλητής FIA WTCC, José María López θα πλαισιώσει τον Sam Bird για το πρωτάθλημα FIA Formula E τη σεζόν 2016-17.\nΟ 33χρονος López θα αντικαταστήσει τον Jean-Eric Vergne και θα αποτελέσει τη νέα προσθήκη στην ομάδα της Formula Ε. Ο Αργεντινός διαθέτει ένα ιδιαίτερα πλούσιο παλμαρέ σαν σημερινός πρωταθλητής WTCC και προηγείται στο πρωτάθλημα του 2016 με 244 βαθμούς, έχοντας ήδη σημειώσει έξι νίκες.\nΠριν τη συμμετοχή στα αυτοκίνητα τουρισμού, ο ‘Pechito’,όπως είναι γνωστός στους φίλους του, είχε μία επιτυχημένη καριέρα στο πρωτάθλημα Formula Renault, κερδίζοντας μάλιστα και τον τίτλο στο Ιταλικό πρωτάθλημα του 2002, και τον αντίστοιχο τίτλο στο Formula Eurocup FR V6 το 2003. Ήταν επίσης και πιλότος δοκιμαστής στην Formula 1 το 2006.\nΟ Bird, ο οποίος θα τρέξει για τρίτη σεζόν με την ομάδα, είχε μια ακόμα δυνατή σεζόν, τερματίζοντας τέταρτος στο πρωτάθλημα οδηγών με 88 βαθμούς. Ο 29χρονος πήρε την τρίτη νίκη του στο FIA Formula E στο Μπουένος Άιρες, όπου προηγήθηκε στον αγώνα από την αρχή μέχρι το τέλος, καθώς και μια εντυπωσιακή δεύτερη θέση στην Putrajaya στη Μαλαισία. Ο Bird πέτυχε επίσης τρεις pole positions κατά τη διάρκεια της σεζόν 2015-16, και κέρδισε το βραβείο για το μεγαλύτερο αριθμό των pole positions στο πρωτάθλημα 2015-16. Μετά την ανακοίνωση, ο Sam Bird δήλωσε, “Αυτή η σεζόν ήταν ένα ακόμη θετικό βήμα προς τα εμπρός και πραγματικά πιστεύω ότι η DS Virgin Racing έχει κάνει μεγάλα βήματα προόδου. Δείξαμε σταθερότητα κατά το δεύτερο μισό της σεζόν και αν μπορούμε να μετατρέψουμε αυτό σε περισσότερες νίκες, τότε θα μπορούμε να πούμε ότι έχουμε ένα αυτοκίνητο που είναι σε θέση να διεκδικήσει το πρωτάθλημα την επόμενη σεζόν.”\nΟ Alex Tai, επικεφαλής της DS Virgin Racing, δήλωσε : “Είμαι απόλυτα ικανοποιημένος με την ανακοίνωση των οδηγών μας για την επόμενη σεζόν και καλωσορίζω τον José María στην οικογένεια της DS Virgin Racing. Ο Jose είναι ένας καταξιωμένος παγκόσμιος πρωταθλητής που έχει αγωνιστεί σε υψηλότατο επίπεδο, και είναι γνωστός για την ταχύτητα και τη συνέπεια που αγωνίζεται όπου έχει λάβει μέρος. Έχω απόλυτη εμπιστοσύνη ότι θα είναι σε θέση να μετουσιώσει αυτές τις αρετές του σε νίκες, και στη Formula Ε. Θα πλαισιώσει τον Sam ο οποίος τα δύο τελευταία χρόνια, έχει αποδείξει με τον πιο σταθερό τρόπο, ότι είναι ένας από τους πλέον ταλαντούχους και ταχείς οδηγούς του θεσμού. Έχω εμπιστοσύνη ότι ο συνδυασμός των ικανοτήτων του Sam, του José, και της ομάδας μας, θα αποτελέσουν τη συνταγή της νίκης, σε ένα πρωτάθλημα που απαιτεί υψηλό βαθμό οδηγικών ικανοτήτων, επιμονή και σκληρή δουλειά. Ένα επιπλέον χαρακτηριστικό γνώρισμα και των δύο οδηγών μας είναι και ο χαρακτήρας τους, και η αγωνιστική τους προσέγγιση, που αντανακλούν τους στόχους μου στο συγκεκριμένο σπορ.”\nΟ Xavier Mestelan Pinon, επικεφαλής της DS Performance, προσθέτει: “Ο José είναι μία εξαιρετική προσθήκη στην ομάδα της DS Virgin Racing, είναι ένας οδηγός παγκόσμιας κλάσης και έχει κυριαρχήσει στο πρωτάθλημα WTCC τις δύο προηγούμενες σεζόν, και ήδη προηγείται για φέτος. Έχει συνεργαστεί στενά με την DS Performance για το φετινό μας αυτοκίνητο. Μετά την κατάκτηση της 3ης θέσης στο πρωτάθλημα στην πρώτη μας συμμετοχή στη FIA Formula E, πιστεύουμε ότι εκείνος και ο Sam θα αποτελέσουν ένα φανταστικό δίδυμο, και θα παλέψουν σκληρά για τη διεκδίκηση του τίτλου της επόμενης χρονιάς.\nΗ 3η χρονιά του πρωταθλήματος FIA Formula E θα ξεκινήσει από το Hong Kong στις 9 Οκτωβρίου.


ΣΧΕΔΙΑΖΕΤΑΙ ΑΥΣΤΗΡΟΤΕΡΗ ΑΠΑΓΟΡΕΥΣΗ ΜΕΤΑΚΙΝΗΣΕΩΝ - Active News\nYou are here: Home / ΕΛΛΑΔΑ / ΣΧΕΔΙΑΖΕΤΑΙ ΑΥΣΤΗΡΟΤΕΡΗ ΑΠΑΓΟΡΕΥΣΗ ΜΕΤΑΚΙΝΗΣΕΩΝ\nΝέα αυστηρότερα μέτρα απαγόρευσης της κυκλοφορίας εξετάζει η κυβέρνηση, σύμφωνα με πληροφορίες που είδαν σήμερα Τρίτη το φως της δημοσιότητας.\nΕιδικότερα, με βάση πληροφορίες της «Καθημερινής», το επόμενο βήμα που μελετά η κυβέρνηση είναι η έξοδος των πολιτών να γίνεται για συγκεκριμένη διάρκεια και όχι όσο θέλει ο καθένας.\nΑυτό σημαίνει πως από τη στιγμή που στέλνουμε το γνωστό sms, που μας επιτρέπει την έξοδο, θα έχουμεπεριορισμένο χρόνο κατά τον οποίο θα μπορούμε να είμαστε έξω από το σπίτι. Αυτή η σκέψη εξετάζεται να εφαρμοστεί όσο πλησιάζουμε προς το Πάσχα και θα συνεπάγεται την κατάργηση της γραπτής δήλωσης και την έξοδο μόνο με sms. To μέτρο αυτό θα περιορίσει και την έξοδο των πιο ηλικιωμένων, που αποτελεί ένα από τα ζητήματα τα οποία απασχολούν καθημερινά το Μαξίμου.\nΤη συγκεκριμένη πρόθεση φωτογράφισε μία αποστροφή χθες του Νίκου Χαρδαλιά, όταν είπε πως δεν μπορεί κάποιος να βγαίνει έξω για απεριόριστο χρόνο.\nΣτην κυβέρνηση παρακολουθούν καθημερινά πώς εξελίσσεται η εφαρμογή των μέτρων από τους πολίτες, καθώς το θεωρούν το πιο κρίσιμο κομμάτι για την εξέλιξη της πανδημίας στη χώρα μας.\nΌπως συνωστισμός παρατηρήθηκε σήμερα το πρωί στα υποκαταστήματα των τραπεζών, καθώς χθες πιστώθηκε το μεγαλύτερο μέρος των συντάξεων του Απριλίου και οι περισσότεροι έσπευσαν να πάρουν τα χρήματα που χρειάζονται.\nTag ΑΠΑΓΟΡΕΥΣΗ ΜΕΤΑΚΙΝΗΣΕΩΝ\n1 ΑΠΡΙΛΙΟΥ 2020: ΤΑ ΓΕΓΟΝΟΤΑ ΣΑΝ ΣΗΜΕΡΑ\n"LE CASSE": ΑΠΙΘΑΝΗ ΚΙΝΗΜΑΤΟΓΡΑΦΙΚΗ ΚΑΤΑΔΙΩΞΗ ΜΕ ΑΥΤΟΚΙΝΗΤΑ ΣΤΟΝ ΠΕΙΡΑΙΑ ΤΟΥ 1971


Showing results for tags 'slim tower'.\nΗ Raijintek ανακοίνωσε δύο νέες ψύκτρες για επεξεργαστές\nΗ Raijintek αυτές τις μέρες ανακοίνωσε τις νέες LETO RGB και JUNO-X RGB. Η LETO RGB είναι τύπου slim tower και έρχεται σε δύο εκδόσεις, μία με έναν ανεμιστήρα και μία "PRO" έκδοση με δύο ανεμιστήρες. Η JUNO-X από την άλλη, είναι τύπου low profile και προορίζεται για χρήση σε συστήματα όπου το σύστημα ψύξης του επεξεργαστή θα πρέπει να είναι μικρού ύψους. Όπως είναι φανερό από το όνομά τους και οι δύο διαθέτουν RGB φωτισμό. Η LETO RGB έχει πάχος μόλις 50 χιλιοστά και ύψος 153 χιλιοστά, χωρίς τον ανεμιστήρα. Διαθέτει τέσσερα χάλκινα heatpipes των 6 χιλιοστών τα οποία έρχονται σε άμεση επαφή με το heatspreader του επεξεργαστή, για ταχύτερη απαγωγή της θερμότητας. Ο ανεμιστήρας της, τύπου Sleeve Bearing, είναι των 120 χιλιοστών περιστρέφεται με 800 έως 1800 στροφές ανά λεπτό και διαθέτει RGB LED φωτισμό. Το κυρίως σώμα είναι κατασκευασμένο από αλουμίνιο και βαμμένο σε μαύρο χρώμα. Όπως αναφέρθηκε και αρχικά, η PRO έκδοση διαθέτει δύο ανεμιστήρες αντί για έναν. Η PRO έκδοση διατίθεται και σε έκδοση με δύο ανεμιστήρες με λευκό LED φωτισμό. Η συμβατότητα της LETA RGB περιλαμβάνει όλα τα σύγχρονα AMD και Intel sockets. Περισσότερα για την ψύκτρα μπορείτε να διαβάσετε εδώ. Η JUNO-X, είναι μια low profile ψύκτρα για χρήση σε κουτιά όπου δεν μπορούν να τοποθετηθούν συστήματα ψύξης με μεγάλο ύψος. Το ύψος της ψύκτρας είναι μόλις 50 χιλιοστά, με τον ανεμιστήρα της, τύπου hydraulic Bearing να έχει διάμετρο 92 χιλιοστά και μεταβλητή ταχύτητα περιστροφής. Είναι κατασκευασμένη εξολοκλήρου από αλουμίνιο, βαμμένη με μαύρο χρώμα και κατάλληλη για χρήση με επεξεργαστές οι οποίοι έχουν TDP έως και 70W. Η ψύκτρα είναι συμβατή με AMD AM4, AM3(+), AM2(+), 754, 939 και 940, καθώς και με Intel LGA 775 και LGA 115x. Η JUNO-X διατίθεται σε δύο εκδόσεις. Μία παλαιότερη έκδοση με σταθερό LED φωτισμό και τιμή 7,99 λίρες και την νέα έκδοση με RGB LED φωτισμό και τιμή 9,99 λίρες. Περισσότερα για την ψύκτρα μπορείτε να διαβάσετε εδώ.


i-JUKEBOX.gr - Δισκοκριτική: BEGGARS - “Devil’s Highway”\nΤετάρτη, 06 Μαΐου 2015 10:11\tΓράφτηκε από: Γιάννης Νέγρης\nΔισκοκριτική: BEGGARS - “Devil’s Highway”\nΤέταρτο άλμπουμ σε τέσσερα χρόνια, δεν το λες και άσχημα. Αλλά όπως λένε και οι ίδιοι, it’s all about rock n’ roll.\nBEGGARS, λοιπόν, και “Devil’s Highway” (8,5/10). Πατάς το play και ήδη έχεις βάλει πρώτη με το “I Don’t Know”. Προς τα πού πηγαίνεις; Δεν ξέρεις. Έχει καμία σημασία; Ίσως να βρεις την απάντηση στην όαση του ομώνυμου “Devil’s Highway”, εκεί που σου δίνεται η ευκαιρία να ξαποστάσεις, γιατί ο δρόμος προβλέπεται μακρύς και δύσβατος.\nΚάπου εκεί συναντάς και τη “Rita”, βρίσκεις ένα σαλούν και αράζεις για μια-δυο γύρες από αλκοόλ. Οι ροκενρολιές των Beggars συνεχίζονται αμείωτα και αβασάνιστα ως soundtrack στο road trip, και όταν έρχεται η ώρα για το “Modern Baby”, ο δείκτης στο volume έχει φτάσει στα κόκκινα. Μόλις βραδιάσει, βάζεις χειρόφρενο, βγάζεις την κιθάρα, βρίσκεις σκιά κάτω από ένα δέντρο και τραγουδάς για τη “Μητέρα Γη”.\nΒάλε μπρος, φύγαμε.\n* To “Devil’s Highway” των Beggars κυκλοφόρησε με το Metal Hammer Απριλίου 2015.\n** Band line-up: Yannis Passas (vocals/guitars), Chili (bass), Angelos Tanis (drums).


Γιάννης Λεβέντης: «Κανένα παιδί εκτός ΚΔΑΠ και ΚΔΑΠ-ΜΕΑ» – ΦΩΝΗ ΤΗΣ ΡΟΔΟΠΗΣ\nΗ «Λαϊκή Συσπείρωση» Κομοτηνής καλεί την κυβέρνηση να αυξήσει άμεσα τη χρηματοδότηση για τα δημοτικά ΚΔΑΠ\nΧιλιάδες παιδιά σε όλη τη χώρα και εκατοντάδες στην Κομοτηνή μένουν εκτός ΚΔΑΠ και ΚΔΑΠ-ΜΕΑ ως συνέπεια της κυβερνητικής πολιτικής και της άρνησης της κυβέρνησης να αυξήσει το κονδύλι του προγράμματος.\nΗ «Λαϊκή Συσπείρωση» Κομοτηνής καλεί την κυβέρνηση να αυξήσει άμεσα τη χρηματοδότηση για τα δημοτικά ΚΔΑΠ ώστε να μη μείνει κανένα παιδί εκτός και να μη βρεθεί κανένας εργαζόμενος συμβασιούχος σε αυτά στην ανεργία.\nΑναλυτικά, ο επικεφαλής της παράταξης Γιάννης Λεβέντης αναφέρει:\n«Δεκάδες χιλιάδες παιδιά σε όλη τη χώρα στερούνται το δικαίωμα να συμμετάσχουν δωρεάν στα ΚΔΑΠ (Κέντρα Δημιουργικής Απασχόλησης) και ΚΔΑΠ-ΜΕΑ, παρόλο που ο φάκελός των δικαιολογητικών τους πληρούσε στο έπακρο τα κριτήρια, σαν συνέπεια της κυβερνητικής πολιτικής και της άρνησης της κυβέρνησης να αυξήσει το κονδύλι του προγράμματος. Στο Δήμο Κομοτηνής μένουν εκτός ΚΔΑΠ και Παιδικών Σταθμών εκατοντάδες παιδιά οικογενειών που δεν λαμβάνουν αξία τοποθέτησης (voucher) αν και πληρούν τα κριτήρια.\nΣυνέπεια των παραπάνω είναι να κινδυνεύουν άμεσα με λουκέτο η πλειοψηφία των δημοτικών ΚΔΑΠ και με απόλυση οι μισοί και πλέον από τους 2.500 εργαζόμενους έπειτα από έως και 18 χρόνια εργασίας στις συγκεκριμένες δομές.\nΗ κυβέρνηση συνειδητά συρρικνώνει και υποβαθμίζει της δημόσιες δομές, ενώ συγχρόνως ενισχύει τις ιδιωτικές, ακολουθώντας τη δοκιμασμένη “συνταγή” όλων των προηγούμενων κυβερνήσεων. Την απαξίωση, δηλαδή, των κοινωνικών δομών και την κατάργησή τους, ιδιαίτερα εκεί όπου υπάρχει πεδίο κερδοφορίας για τους ιδιώτες. Και όλα αυτά συμβαίνουν σε μια περίοδο κατά την οποία η οικονομική και υγειονομική κρίση πλήττουν βαθιά τα εργατικά στρώματα και οικογένειες, οι οποίες είναι και οι άμεσα ωφελούμενες του προγράμματος και της λειτουργίας των ΚΔΑΠ.\nΓια την ΛΑΪΚΗ ΣΥΣΠΕΙΡΩΣΗ ΚΟΜΟΤΗΝΗΣ, οι δομές αυτές για το παιδί και τις ανάγκες του δεν μπορεί παρά να λειτουργούν ως δημόσιες δωρεάν δομές με ενιαίο επιστημονικό παιδαγωγικό πλαίσιο, με διεύρυνσή τους για την κάλυψη των αυξανόμενων αναγκών, με κρατική χρηματοδότηση, μονιμοποίηση του υπηρετούντος προσωπικού και πρόσληψη όλου του αναγκαίου προσωπικού.\nΗ ΛΑΪΚΗ ΣΥΣΠΕΙΡΩΣΗ ΚΟΜΟΤΗΝΗΣ καλεί την κυβέρνηση να αυξήσει άμεσα τη χρηματοδότηση για τα δημοτικά ΚΔΑΠ, ώστε να μη μείνει κανένα παιδί εκτός και να μη βρεθεί κανένας εργαζόμενος συμβασιούχος σε αυτά στην ανεργία. Διεκδικεί επίσης:\n-Κανένα παιδί να μην μείνει εκτός κοινωνικών δομών.\n-Να αυξηθεί η χρηματοδότηση από τον κρατικό προϋπολογισμό.\n-Άμεση ανανέωση των συμβάσεων – κανένας συμβασιούχος στην ανεργία.\n-Μαζικές, μόνιμες προσλήψεις.\n-Μονιμοποίηση των συμβασιούχων εργαζομένων μας».\nTAGS:Γιάννης ΛεβέντηςΔήμος ΚομοτηνήςΛαϊκή ΣυσπείρωσηΠαιδεία


Τσιόδρας: Θα είχαμε 13.831 νεκρούς αν είχαμε πάρει πιο χαλαρά μέτρα. 1 νέος θάνατος, συνολικά 173 και 10 νέα κρούσματα, συνολικά 2892 – healthmag.gr\nΑπό Μαίρη Φωτάκη\t στις 26 Μαΐου 2020\nΟ εκπρόσωπος του υπουργείου Υγείας, καθηγητής Λοιμωξιολογίας Σωτήρης Τσιόδρας, στη σημερινή του ενημέρωση ανακοίνωσε 10 νέα κρούσματα, 8 εξ αυτών με πιθανή σύνδεση με ήδη γνωστό κρούσμα.\nΟ συνολικός αριθμός των κρουσμάτων στη χώρα είναι 2892, εκ των οποίων το 55% αφορά άνδρες. Από αυτά, 628 θεωρούνται σχετιζόμενα με ταξίδι από το εξωτερικό και 1644 είναι σχετιζόμενα με ήδη γνωστό κρούσμα.\n19 ασθενείς παραμένουν διασωληνωμένοι στις Μονάδες Εντατικής Θεραπείας, με διάμεση ηλικία τα 67 έτη. 4 είναι γυναίκες και οι υπόλοιποι άνδρες. Το 83.3 % έχει υποκείμενο νόσημα ή είναι ηλικιωμένοι 70 ετών και άνω.\nΣήμερα, καταγράφηκε ένας νέος θάνατος. Ο συνολικός αριθμός των θυμάτων από τον κοροναϊό είναι 173. 53 ήταν γυναίκες και η διάμεση ηλικία των θυμάτων ήταν τα 76 έτη. Οι 52 ήταν γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 76 έτη και το 94.8% είχε κάποιο υποκείμενο νόσημα ή/και ηλικία 70 ετών και άνω.\nΜέχρι σήμερα έχουν πραγματοποιηθεί 160.991 κλινικά τεστ.\n“Βάση των μαθηματικών μας εκτιμήσεων είχαμε συνολικό ποσοστό κρουσμάτων κάτω από 1% του πληθυσμού, είπε ο καθηγητής και πρόσθεσε ότι «η Ελλάδα κατάφερε να επιπεδώσει την καμπύλη με συγκριτικά μικρότερες απώλειες σε άλλες χώρες. Τα περιοριστικά μέτρα περιόρισαν κατά 80% τη διασπορά του ιού. Όπως είπε, αν είχαμε πάρει πιο χαλαρά μέτρα, θα είχαμε 13.682 νεκρούς!\nΟ κ. Τσιόδρας έκρουσε τον κώδωνα του κινδύνου για ενδεχόμενο δεύτερο κύμα κοροναϊού, λέγοντας ότι ο ιός είναι εδώ, συνεχίζει να είναι άκρως μεταδοτικός και πρέπει όλοι να επαγρυπνούμε και να μην εφησυχάζουμε.


Συγνώμη ζήτησε ο Μητροπολίτης Δημητριάδος απο τον Κώστα Λούλη\nΑΡΧΙΚΗ / ΕΛΛΑΔΑ / Συγνώμη ζήτησε ο Μητροπολίτης Δημητριάδος απο τον Κώστα Λούλη\nΣυγνώμη ζήτησε από τον Κώστα Λούλη ο Μητροπολίτης Δημητριάδος κ. Ιγνάτιος, μιλώντας σήμερα το πρωί στο «Ράδιο Ένα», εάν στο πρόσωπό του μόνο βλέπει την Εκκλησία και εάν ο ίδιος τον έχει κάνει να πιστέψει ότι η Εκκλησία είναι μόνο χρήμα.\nΣε ερώτηση ότι ο βιομήχανος, με αφορμή την κόντρα που ξέσπασε για δωρεά 100 εκ. δρχ., θέτει ζήτημα ότι στην Εκκλησία έχουν «θεοποιήσει τα χρήματα», ο κ. Ιγνάτιος απάντησε ότι ο κ. Λούλης παρουσιάζεται και είναι άνθρωπος της Εκκλησίας, είναι πρόεδρος των «Φίλων της Μονής Βατοπεδίου», έχει χειριστεί το θέμα της Μονής επάξια και δικαιώθηκε, έχει επαφές με τον Άγιον Όρος, όπου διατηρεί κελί και έχει μια πνευματική τροφοδοσία και σχέση. Εάν όλα αυτά δεν είναι Εκκλησία, δεν ξέρω τι είναι τελικά.\n«Εάν στο πρόσωπό μου μόνο, βλέπει την Εκκλησία, εγώ ζητώ συγνώμη εάν τον έχω κάνει να πιστεύει ότι η Εκκλησία είναι μόνο χρήματα», δήλωσε ο Μητροπολίτης Δημητριάδος και Αλμυρού.\n«Εμείς αυτή τη στιγμή προσπαθούμε και αγωνιζόμαστε να επιτελέσουμε ένα κοινωνικό έργο, είναι η εποχή που πλέον προέχει η ενότητα και αυτό είναι που με λυπεί περισσότερο απ’ όλα. Σε μια εποχή που θα έπρεπε να είμαστε ενωμένοι για να δώσουμε ελπίδα στον κάθε άνθρωπο που έχει την ελάχιστη ανάγκη μας, δυστυχώς ο διάβολος παίζει το δικό του παιχνίδι του διχασμού και της διάστασης.\nΠροσπαθώ κάθε φορά να μην παίζω αυτό το παιχνίδι. Δυστυχώς όμως είμαστε άνθρωποι, υπάρχει η άποψή μας, καμιά φορά και ο εγωισμός μας και υποκύπτουμε», ήταν η δήλωση του σεβασμιωτάτου.\n«Εύχομαι να ξαναβρεθεί η επαφή»\nΟ ίδιος δήλωσε ότι προσεύχεται με ταπείνωση και εύχεται να ξαναβρεθεί η επαφή με τον κ. Λούλη και μαζί να κοιτάξουν τι μπορούμε να κάνουμε το καλύτερο δυνατό για τον τόπο που πιστεύω και οι δύο αγαπάμε.\nΟ κ. Ιγνάτιος δήλωσε ότι «από την πλευρά μας ούτε αντιπαράθεση, ούτε λόγο έχουμε να τον στενοχωρήσουμε. Η Μητρόπολη συνέβαλε με 30.000 € για την αποπεράτωση του Πνευματικού Κέντρου Αγίου Γεωργίου, προς χάριν του, γιατί είναι η γενέτειρά του και γιατί ήθελα να δει αυτό το Κέντρο να λειτουργεί όπως γίνεται σήμερα. Ζητώ ειλικρινά συγνώμη, αλλά δεν ήταν στην πρόθεσή μου να φτάσουν τα πράγματα εδώ».\nΘα επέστρεφε τα χρήματα\nΑκόμη ανέφερε, ότι αν ήταν ο ίδιος απόλυτος διαχειριστής και τα χρήματα της δωρεάς ήταν στο δικό του όνομα, θα τα είχε επιστρέψει. Συμπλήρωσε όμως ότι υπάρχει Μητροπολιτικό Συμβούλιο, που είναι Νομικό Πρόσωπο Δημοσίου Δικαίου και αν επέστρεφε τα χρήματα θα ήταν υπόλογοι τα μέλη του Μητροπολιτικού Συμβουλίου.\n«Από το Νόμο δεν μπορεί να επιστραφεί η δωρεά και έπρεπε πάση θυσία να βρεθεί μια λύση και νομίζω ότι η λύση που βρέθηκε (για αποπεράτωση του Βρεφονηπιακού Σταθμού Αγριάς) ήταν η καλύτερη», δήλωσε.\nΟ απολογισμός που θα δοθεί, επισήμανε ο κ. Ιγνάτιος, θα αποδείξει ότι ακόμη και οι τόκοι που τυχόν θα προέρχονταν ή προήλθαν από τα χρήματα, θα δοθούν για να ολοκληρωθεί ο Βρεφονηπιακός Σταθμός. Εάν περισσέψουν χρήματα, θα διατεθούν όπου επιθυμεί ο κ. Λούλης. «Εγώ θα δώσω δημόσια πλήρη απολογισμό», δήλωσε.\nΟ Μητροπολίτης επανέλαβε ότι το κοινό όραμα που είχε με τον κ. Λούλη και ήταν η κατασκευή του Ιδρύματος Χρονίας Νοσηλείας στον Αλμυρό, δεν μπόρεσε να πραγματοποιηθεί για τους λόγους που έχει εξηγήσει και είναι αυτονόητοι σε όλους.\n«Δεν πιστεύω να υπάρχει άνθρωπος που πιστεύει ότι μέσα από συνθήκες που βιώνουμε σήμερα, αλλά και μέσα από την κατάσταση που διαμορφώθηκε για την επένδυση στις Νηές, ότι θα είχαμε τέτοιο έργο σε εξέλιξη», τόνισε.\nΕπειδή υπήρξε το ερώτημα τι θα κάνουμε, επισήμανε κ. Ιγνάτιος, συμφωνήσαμε, να ολοκληρώσουμε έναν βρεφονηπιακό σταθμό που ήταν κι αυτός ημιτελής και μάλιστα αναλάβαμε την ευθύνη, ανεξάρτητα του κόστους, που μπορεί να υπερβεί – και μάλλον θα υπερβεί – τη δωρεά, αυτό το έργο να ολοκληρωθεί και εκεί να τελειώσει η υπόθεση.\n«Ήρθε να προστεθεί το τέμπλο της Αγίας Άννης και είπαμε, προς στιγμήν, όχι τώρα, πρέπει να είμαστε βέβαιοι ότι μπορούμε, θα τα κάνουμε εφόσον ολοκληρώσουμε τα πρώτο έργο, για να μην έχουμε συνέπειες και φανούμε ασυνεπείς. Εάν και εφόσον υπάρξουν δυνατότητες πιστεύω ότι μπορεί να γίνει και το τέμπλο», ανέφερε ο Μητροπολίτης.\nΕπειδή ο κ. Λούλης δήλωσε ότι χρηματοδοτεί ο ίδιος το τέμπλο, ο Μητροπολίτης δήλωσε ότι «δημόσια λέω, ότι δεν έχω καμία αντίρρηση να γίνει και η Μητρόπολη το εγκρίνει».\nΟ Μητροπολίτης ανέφερε, ότι ο ίδιος θα λέει πάντα τα καλύτερα για τον κ. Λούλη. «Είναι ένας μεγάλος ευεργέτης για τη Μητρόπολή μας, ελπίζω να συνεχίσει να είναι για την τοπική μας Εκκλησία, ανεξάρτητα από τη δική μας σχέση, γιατί είναι πολύτιμος και εκεί σταματάει η δική μου παρέμβαση», υπογράμμισε.\nΑναφορικά με το Ίδρυμα Νοσηλείας Χρονίως Πασχόντων στον Αλμυρό, ο Μητροπολίτης, τόνισε ότι σχεδιάστηκε, τα σχέδια υπάρχουν και τα κόστος του θα ήταν 1 δισ. δρχ. Το έργο είχε προαναγγελθεί και ο κ. Λούλης ήθελε να συμβάλει, κάτι που αρκούσε για να δώσουμε το όνομα της μητέρας του. Δεν υπήρξαν όροι…\nΣε ερώτηση αν τηρήθηκαν οι όροι που συμφωνήθηκαν με τον κ. Λούλη, ο κ. Ιγνάτιος απάντησε ότι στον ίδιο προσωπικά δεν έβαλε κανέναν όρο, συμφώνησε για τον Βρεφονηπιακό Σταθμό, στη συνέχεια συγκροτήθηκε η επιτροπή που εποπτεύει, προσλήφθηκε ο μηχανικός που είναι υπεύθυνος με τα Νόμο και ξεκίνησαν οι εργασίες. «Όλα αυτά τα έμαθα εκ των υστέρων, με το εξώδικο που έστειλε», ανέφερε.\nΑναφορικά με τις αναλήψεις χρημάτων εκ μέρους της Μητρόπολης και τις ανάγκες του κ. Λούλη, ο Σεβασμιώτατος δήλωσε ότι «προς τιμή του, την περίοδο που ήταν κοινός ο λογαριασμός, είχε μια δυσκολία ρευστότητας, ζήτησε και πήρε όλα τα χρήματα και τα επέστρεψε όλα έντοκα».\nΗ δε Μητρόπολη, ανέφερε, έκανε αναλήψεις μικρών ποσών, για να αντιμετωπιστούν άμεσες ανάγκες και επρόκειτο για λογιστικό και ταμειακό ζήτημα.\nTags: ΚΩΝΣΤΑΝΤΙΝΟΣ ΛΟΥΛΗΣ, ΜΗΤΡΟΠΟΛΙΤΗΣ ΔΗΜΗΤΡΙΑΔΟΣ ΙΓΝΑΤΙΟΣ